text:
Нәжип Асанбаев «Башҡортостан Республикаһы алдындағы ҡаҙаныштары өсөн» ордены менән наградланды
Ошо көндәрҙә 90 йәшен тултырған билдәле драматург һәм яҙыусы, күп һанлы пьесалар, шул иҫәптән беренсе башҡорт дипломаты Кәрим Хәкимов тураһындағы «Ҡыҙыл паша» пьесаһы авторы Нәжип Асанбаев «Башҡортостан Республикаһы алдындағы ҡаҙаныштары өсөн» ордены менән наградланды. Тейешле Указға Башҡортостан Президенты Рөстәм Хәмитов ҡул ҡуйҙы.
Республика башлығының башҡа Указдары менән драма артисткаһы – Мәжит Ғафури исемендәге Башҡорт академия драма театрының алдынғы сәхнә оҫтаһы Илһөйәр Ғәзетдинова «Башҡортостан Республикаһында фиҙаҡәр хеҙмәте өсөн» отличие билдәһенә лайыҡ булды, «Башҡортостан Республикаһының халыҡ артисы» исеме Өфө «Нур» татар дәүләт театры артисткаһы Рәсимә Ғәйфуллинаға бирелде, Хөсәйен Әхмәтов исемендәге Башҡорт дәүләт филармонияһы артисы Азат Биксуринға, Башҡорт дәүләт опера һәм балет театры солисы Галина Бутолинаға, Сибай дәүләт филармонияһының художество етәксеһе Нәсимә Ғизәтуллинаға һәм «Флорида» музыкаль студияһының художество етәксеһе Флорида Исмәғилеваға «Башҡортостан Республикаһының атҡаҙанған артисы» исеме бирелде. Ә беҙҙең хеҙмәттәшебеҙ, «Өмет» республика йәштәр гәзите хәбәрсеһе Резида Кадикова, республика Президенты Указына ярашлы, «Башҡортостан Республикаһының атҡаҙанған матбуғат һәм киң мәғлүмәт хеҙмәткәре» исеменә лайыҡ булды.
«Башинформ» агентлығы барлыҡ наградланыусыларҙы был исемдәр һәм наградалар менән ихлас ҡотлай.


c: text/html

text:
Рөстәм Хәмитов Башҡортостан Республикаһы Хөкүмәте составын раҫланы
Башҡортостан Республикаһы Хөкүмәте составында Премьер-министрҙың туғыҙ урынбаҫары, шул иҫәптән Башҡортостан Республикаһы Хөкүмәте Премьер-министрының беренсе урынбаҫары раҫланды. Тейешле ҡарарға Башҡортостан Президенты Рөстәм Хәмитов ҡул ҡуйҙы. Төбәк башлығы Башҡортостан Республикаһының башҡарма дәүләт власы органдары структураларын камиллаштырыу буйынса саралар билдәләне.
Документҡа ярашлы, Башҡортостан Республикаһы Элемтә һәм киң коммуникациялар министрлығы, Башҡортостан Республикаһы Эшҡыуарлыҡ һәм туризм буйынса дәүләт комитеты бөтөрөлдө.
Башҡортостан Республикаһы Хеҙмәт һәм халыҡты социаль яҡлау министрлығы үҙгәртеләсәк. Уға Башҡортостан Республикаһы Халыҡ мәшғүллеге дәүләт хеҙмәте идаралығы ҡушыла.
Республикала дүрт агентлыҡ булдырыла. Башҡортостан Республикаһының бөтөрөлгән Элемтә һәм киң коммуникациялар министрлығының киң коммуникациялар, нәшриәт-полиграфия эшмәкәрлеге, баҫма продукция таратыу һәм телекоммуникация селтәрҙәрен үҫтереү өлкәһендәге функцияларын Рөстәм Хәмитов Башҡортостан Республикаһының Матбуғат һәм киң мәғлүмәт саралары буйынса агентлығына йөкмәтте.
Шул уҡ министрлыҡтың элемтә һәм мәғлүмәтләштереү өлкәһе яңы булдырылған Башҡортостан Республикаһының Мәғлүмәт технологиялары буйынса агентлығына тапшырылды.
Башҡортостан Республикаһының Эшҡыуарлыҡ һәм туризм буйынса дәүләт комитеты туризм өлкәһендә Башҡортостан Республикаһының Туризм буйынса агентлығына үҙгәртелде. Бөтөрөлгән Дәүләт комитетының эшҡыуарлыҡ өлкәһендәге функциялары Башҡортостан Республикаһы Иҡтисади үҫеш министрлығына тапшырылды.
БР Хөкүмәте составында шулай уҡ Башҡортостан Республикаһының Территориаль үҫеш буйынса агентлығы булдырылды.
Үҙенең ҡарары менән республика башлығы Башҡортостан Республикаһы Хөкүмәте составына түбәндәгеләрҙе индерҙе:
Башҡортостан Республикаһы Хөкүмәте Премьер-министрының беренсе урынбаҫары;
Башҡортостан Республикаһы Президенты Хакимиәте етәксеһе;
Башҡортостан Республикаһы Хөкүмәте Премьер-министрының алты урынбаҫары;
Башҡортостан Республикаһы Хөкүмәте Премьер-министры урынбаҫары – Башҡортостан Республикаһы Хөкүмәте Аппараты етәксеһе;
Башҡортостан Республикаһының Рәсәй Федерацияһы Президенты ҡарамағындағы Тулы хоҡуҡлы вәкиле — Башҡортостан Республикаһы Хөкүмәте Премьер-министры урынбаҫары;
Башҡортостан Республикаһының торлаҡ-коммуналь хужалыҡ министры;
Башҡортостан Республикаһының һаулыҡ һаҡлау министры;
Башҡортостан Республикаһының ер һәм мөлкәт мөнәсәбәттәре министры;
Башҡортостан Республикаһының мәҙәниәт министры;
Башҡортостан Республикаһының урман хужалығы министры;
Башҡортостан Республикаһының йәштәр сәйәсәте һәм спорт министры;
Башҡортостан Республикаһының мәғариф министры;
Башҡортостан Республикаһының тәбиғәттән файҙаланыу һәм экология министры;
Башҡортостан Республикаһының сәнәғәт һәм инновацион сәйәсәт министры;
Башҡортостан Республикаһының ауыл хужалығы министры;
Башҡортостан Республикаһының хеҙмәт һәм халыҡты социаль яҡлау министры;
Башҡортостан Республикаһының финанс министры;
Башҡортостан Республикаһының иҡтисади үҫеш министры;
Башҡортостан Республикаһының Дәүләт заказдарын урынлаштырыу буйынса дәүләт комитеты рәйесе;
Башҡортостан Республикаһының Төҙөлөш һәм архитектура буйынса дәүләт комитеты рәйесе;
Башҡортостан Республикаһының Тарифтар буйынса дәүләт комитеты рәйесе;
Башҡортостан Республикаһының Сауҙа һәм ҡулланыусылар хоҡуғын яҡлау буйынса дәүләт комитеты рәйесе;
Башҡортостан Республикаһының Транспорт һәм юл хужалығы буйынса дәүләт комитеты рәйесе;
Башҡортостан Республикаһының Матбуғат һәм киң мәғлүмәт саралары буйынса агентлығы етәксеһе;
Башҡортостан Республикаһының Территориаль үҫеш буйынса агентлығы етәксеһе;
Башҡортостан Республикаһының Туризм буйынса агентлығы етәксеһе;
Башҡортостан Республикаһының Мәғлүмәт технологиялары буйынса агентлығы етәксеһе;
Башҡортостан Республикаһының Ветеринария идаралығы начальнигы;
Башҡортостан Республикаһының Архив эштәре буйынса идаралығы начальнигы;
Башҡортостан Республикаһының Гражданлыҡ хәле акттарын теркәү идаралығы начальнигы;
Башҡортостан Республикаһының Мәғариф өлкәһендә контроль һәм күҙәтеү идаралығы начальнигы;
Башҡортостан Республикаһының Мировой судьяларҙың эшмәкәрлеген ойоштороу һәм хоҡуҡ акттары регистрын алып барыу буйынса идаралығы начальнигы;
Башҡортостан Республикаһының Дәүләт торлаҡ инспекцияһы начальнигы;
Башҡортостан Республикаһының Үҙйөрөшлө машиналарҙың һәм башҡа төр техниканың техник торошон күҙәтеү буйынса дәүләт инспекцияһы начальнигы;
Башҡортостан Республикаһы Дәүләт төҙөлөш күҙәтеүе инспекцияһы начальнигы.

robotstxt: allowed

filter: keep


text:
Башҡортостан Республикаһы иҡтисади үҫеш министры урынбаҫары тәғәйенләнде
Башҡортостан Хөкүмәте бойороғо менән Флүр Әсәҙуллин Башҡортостан Республикаһы иҡтисади үҫеш министры урынбаҫары итеп тәғәйенләнде.
Флүр Минзаһит улы Әсәҙуллин 1969 йылдың 29 авгусында Дәүләкәндә тыуған. Башҡорт дәүләт педагогия институтында «тарих һәм ижтимағи дисциплиналар» белгеслеге буйынса белем алған. Шулай уҡ «дәүләт һәм муниципаль идара» йүнәлеше буйынса Рәсәй Федерацияһы Президенты ҡарамағындағы Рәсәй дәүләт хеҙмәте академияһын тамамлаған.
Хеҙмәт эшмәкәрлеген 1986 йылда Дәүләкән районы Ленин һигеҙ йыллыҡ мәктәбенең тарих уҡытыусыһы булып башлай. Совет Армияһы сафтарында хеҙмәт итә. «Пилигрим» халыҡ-ара хеҙмәттәшлек үҙәге, «Студенттар мәшғүллек үҙәге» менән етәкселек итә. «Наркотиктарһыҙ ҡала» йәмәғәт ойошмаһы идараһы рәйесе була.
Өсөнсө саҡырылыш БР Дәүләт Йыйылышы – Ҡоролтай депутаты итеп һайлана.


text:
Фото:
Ер-милек комплексы менән идара итеү мәсьәләләре ҡараласаҡ
Фото:
Был аҙнала Өфөлә барған муниципаль райондар һәм ҡала округтары хакимиәт башлыҡтары семинарында ҡатнашыусылар тикшереүенә ер-милек комплексы менән идара итеү мәсьәләләре сығарыла.
Көндөң тәүге яртыһына сығыштар һәм түңәрәк өҫтәлдәр серияһы планлаштырылған, икенсеһенә – Өфө районы объекттарына экскурсия формаһында ғәмәли өлөш.
Уҡыуҙың өсөнсө көнөн БР Хөкүмәте Премьер-министрының беренсе урынбаҫары, ауыл хужалығы министры Шамил Вахитовтың доклады аса. Уның темаһы – “Башҡортостан Республикаһы агросәнәғәт комплексының төп йүнәлештәре һәм үҫеш перспективалары. Ауыл хужалығы производствоһының һөҙөмтәлелеген күтәреүҙә һәм урындарҙа хужалыҡ итеүҙең бәләкәй формаларын үҫтереүҙә муниципаль берәмектәрҙең роле һәм урыны”.
БР Ер һәм милек мөнәсәбәттәре министры Олег Клинский ер һәм милек мөнәсәбәттәрен реформалаштырыу йүнәлештәре, муниципаль милекселеккә хоҡуҡты теркәү, муниципаль милек составын оптималләштереү һәм уның менән идара итеүҙе камиллаштырыу тураһында һөйләйәсәк.
Һуңынан семинарҙа ҡатнашыусылар ер һәм милек мөнәсәбәттәрен көйләү өлкәһендә суд практикаһы тураһында лекция тыңлаясаҡ.
Билдәләнгән теманың айырым мәсьәләләре түңәрәк өҫтәлдәргә сығарыласаҡ.
Көндөң икенсе яртыһында семинарҙа ҡатнашыусылар аҙ ҡатлы төҙөлөш тәжрибәһе менән танышыу өсөн Өфө районының Шамонин ауылына юл тотасаҡ. Һуңынан уларҙы Рәсәйҙәге иң яҡшы күп тармаҡлы ауыл хужалығы предприятиеларының береһе – “Алексеевка” совхозы” дәүләт унитар ауыл хужалығы предприятиеһы буйлап экскурсия көтә.


text:
Сочилағы иҡтисади форумда Башҡортостанда эшләнгән вертолеттың презентацияһы үтте
Сочи ҡалаһының Ҡышҡы театрында үткән «Сочи-2011» X халыҡ-ара инвестицион форумына арналған күргәҙмәлә Башҡортостандан ике урынлыҡ R-30 «Роторфлай» вертолеты күрһәтелде, уны Күмертауҙағы «Ротор» тәжрибә-конструкторлыҡ бюроһы эшләп сығарған.
Ике винтлы вертолеттың был бөтөнләй яңы конструкцияһы. Вертолет өҫтөндә «Ротор» 2001 йылда «Күмертау авиация производство предприятиеһы» менән берлектә эшләй башлаған. 2005 йылда вертолеттың тәүге экземпляры эшләп сығарылған һәм уңышлы һынау үткән.
R-30-ҙың осош массаһы ни бары 490 килограмм. Вертолет тиҙлеген сәғәтенә 160 километрға тиклем еткерә һәм өҫтәмә заправкаһыҙ 400 километр үтә ала. Машина 4500 метр бейеклеккә күтәрелә һәм сағыштырмаса аҙ яғыулыҡ сарыф итеүе менән айырыла – сәғәтенә 15 литр. Патруллек иткәндә, шулай уҡ ауыл хужалығы эштәрендә бындай вертолет менән башҡалар ярыша алмаясаҡ, тип күҙаллана. Вертолетта парашютлы ҡотҡарыу системаһы ҡуйылған. Йәнә пилот менән идара ителгән вертолетҡа махсус автопилот ҡуйыу ҙа планлаштырыла.
Башҡортостандың күргәҙмә экспозицияһында республиканың үтә еңел авиация өлкәһендәге башҡа төрлө ҡаҙаныштары ла күрһәтелде. Былар ҙа «Ротор»ҙың эшләнмәләре: «Роторфлай-2» вертолеты һәм ике урынлыҡ R-20 «Ҡошсоҡ-2» («Птенец-2») самолеты. Ошонда уҡ «Күмертау авиация производство предприятиеһы» менән эшләп сығарылған тәүлек әйләнәһенә һәм төрлө һауа шарттарында оса алған күп маҡсатлы КА-226Т вертолетының стенды, шулай уҡ ICP итальян компанияһы менән Өфөнөң «Кондор» яуаплылығы сикләнгән йәмғиәтенең берлектәге проекты — «Savano S» самолетының стенды урынлаштырылған. Был самолетты йыйыу буйынса производство базаһы Өфө районы биләмәһендә урынлашҡан.


text:
«Баҡалы һөт» 15 төрҙәге һөт продукцияһы сығарасаҡ
Баҡалы ауылындағы яңы цех тәүлегенә 30 тонна һөт продукцияһы сығарасаҡ. Киләсәктә уның ҡеүәте 40 тоннаға етергә тейеш. Ағымдағы йылдың һуңғы көндәрендә «Баҡалы һөт» яуаплылығы сикләнгән йәмғиәтендә яңы цех асылды. Хәҙер сырҙар етештереүҙән тыш предприятие тағы 15 төрҙәге продукция сығарасаҡ.
Предприятиеның генераль директоры Булат Кашаповтың билдәләүенсә, яңы производствоға инвестициялар 26 млн һум самаһы тәшкил иткән. Шул уҡ ваҡытта был аҡсаларҙың 30% — үҙҙәренең кеҫәһенән, ә 70% – кредит ресурстары. Алдағы өс йылда предприятие сығымдарҙы ҡапларға ниәтләй.
Яңы продукция етештереү өсөн тәбиғи сеймал ғына файҙаланыла. Предприятиеның 15 һөт ташыу машинаһы район халҡынан артып ҡалған һөттәрен йыя. Урындағы ауыл хужалығы предприятиелары ла һөтөн бында тапшыра.
Цех асылғанға тиклем «Баҡалы һөт»төң 130 хеҙмәткәре сырҙар етештереү менән шөғөлләнгән. Предприятие тәүлегенә биш тонна сыр етештерә. Баҡалы сырҙары республика халҡына ла, Екатеринбургтағы, Ҡазандағы күршеләребеҙгә лә яҡшы таныш.


text:
Рөстәм Хәмитов РФ Дәүләт Советы ултырышында ҡатнашты
23 декабрҙә Мәскәүҙә Башҡортостан Президенты Рөстәм Хәмитов Дәүләт Советы һәм Президент ҡарамағындағы Рәсәйҙең социаль-иҡтисади үҫешендә маҡсатлы күрһәткестәргә ирешеү мониторингы буйынса комиссияның берлектәге ултырышында ҡатнашты, уны Рәсәй Президенты Владимир Путин үткәрҙе, тип хәбәр иттеләр төбәк башлығының матбуғат хеҙмәтенән.
Кәңәшмәнең төп темаһы – илдең социаль-иҡтисади үҫеше тураһында президент указдарын үтәү буйынса сараларҙы тормошҡа ашырыу. Мәғарифты үҫтереү, торлаҡ-коммуналь хужалыҡты модернизациялау һәм хеҙмәт етештереүсәнлеген күтәреү мәсьәләләре тикшерелде.


text:
Игенде урып йыйыу һәм мал аҙығы әҙерләү буйынса республика семинар-кәңәшмәһе үтә
Ҡоролоҡ шарттарында иген культураларын урып йыйыуҙы һәм мал аҙығы әҙерләүҙе ойоштороу мәсьәләләре буйынса республика семинар-кәңәшмәһе бөгөн бер юлы ике хужалыҡ нигеҙендә — Ҡырмыҫҡалы районының “Артемида” крәҫтиән-фермер хужалығында һәм Ауырғазының “Уңыш” ауыл хужалығы предприятиеһында үтә.
Кәңәшмә БР Хөкүмәте Премьер-министрының беренсе урынбаҫары, ауыл хужалығы министры Шамил Вахитов, ҡала һәм район хакимиәте башлыҡтары, аграр белгестәр ҡатнашлығында үтә. Улар ҡоролоҡ йылдарында ужым культураларының өҫтөнлөгө, буласаҡ уңыш хаҡында һөйләй. Кәңәшмәлә ҡатнашыусылар өсөн яңы ауыл хужалығы техникаһы һәм ябай булмаған климат шарттарын иҫәпкә алып иген һәм мал аҙығы культураларын урып йыйыу алымдары демонстрацияһы ойошторолған.
Тулыраҡ мәғлүмәт – «Башинформ» агентлығының киләһе хәбәрҙәрендә.


text:
Коми Республика
Ко́ми Респу́блика(коми: Коми Республика) — Россий Федераци кӧргӹштӹ ылшы Республика, Россий Федерацин субъектшӹ, Йыдвел-Вадывел федерал йӹрвелӹшкӹ пыра. Вуйхалажы - Сыктывкар.
- 22-шы августын 1921-шӹ ин Коми-зырянвлӓн автономи областьым ӹштӹмӹы
- 5-шӹ декабрьын 1936-шы ин Автономи статусан Республикыш сӓртӹмӹ, кыды Коми АССР лӹмӹм намалаш тӹнгӓлӹн.
- 23-шы ноябрьын 1990-шы ин Коми ССР-ыш вашталтымы;
- 26-шы май 1992-шы и годшен Коми Республика лӹмӹм намалеш.
Вӓрлӓнӹмӹжӹ, географижӹ[тӧрлӓш | править вики-текст]
Ненец автономи йӹрвел (йыдвел, йыд-ирвел), Ямал-Ненец автономи йӹрвел (йыд-ирвел, ирвел), Ханты-Мансийск автономи йӹрвел (кечӹвӓл-ирвел, кечӹвал), Свердловск область (кечӹвӓлвел), [[Пермь край (кечӹвӓлвел), Вичӹ область (кечӹвӓлвел, кечӹвӓл-вадывел, вадывел), Архангельск область (йыд-вадывел, йыдвел) доно йӹгӹре ылеш. Комиштӹ финн-угр да урал халыквлӓ лошкы пырышы комивла: комивлӓ дон ненецвлӓ ӹлӓт.


text:
150 тонна нефть “ситкә аҡҡан”
«Нефть» профилактик операцияһы һөҙөмтәһендә 30 енәйәт эше асылды, тип хәбәр итә БР буйынса Эске эштәр министрлығының матбуғат хеҙмәте. Операцияны БР буйынса Эске эштәр министрлығының иҡтисади енәйәтселеккә ҡаршы көрәш Идаралығы хеҙмәткәрҙәре үткәргән.
Оперативниктар нефть өлкәһенә ҡараған предприятиеларҙың, ә улар республикала меңдән ашыу ойошма иҫәпләнә, ҡануниәтте үтәүен тикшергән. Әлеге ваҡытта тәфтишселәр асыҡланған енәйәттәрҙе тәфтишләй. Бында мутлашыу ҙа, урлашыу ҙа, вазифалы кешеләрҙең хоҡуғы менән саманан тыш файҙаланыу ҙа, үҙләштереү ҙә бар. Быларҙан тыш, операция барышында тиҫтәләгән енәйәтсел рәүештә торбаға тоташыу урыны асыҡланған. Алдан күҙаллауҙар буйынса, енәйәтселәр 2 миллион һумдан ашыу суммаға тиң 150 тоннанан ашыу нефтте ситкә ебәргән. Беҙҙең төбәктәге эре нефть предприятиеһының нефть үткәргес торбаһынан нефть продукттарын урлау менән шөғөлләнгән ойошҡан енәйәтселәр төркөмө ҡулға алынған. Ҡағиҙә булараҡ, яғыулыҡты улар артабан күмәртәләп йәки ваҡлап һатып алыусыларға оҙатҡан. Әле был факт буйынса тикшереү алып барыла.


text:
«Хазина» тапшырыуы Башҡортостан телевидениеһында 1991 йылдан алып эфирға сыға. Унда халыҡ таланттары - музыканттар, йырсылар, бейеүселәр - башҡорт халҡының рухи хазинаһын һаҡлаусылар ҡатнаша.
Программала күрһәтелгән фольклор материалдарын тәүге сығанаҡтарҙан тип иҫәпләргә мөмкин, йәки «Хазина» тапшырыуы халыҡ сәнғәте мәктәбе булып тора. Тапшырыуҙы Башҡортостандың халыҡ артисы, Рәсәйҙең атҡаҙанған мәҙәниәт хеҙмәткәре, Башҡортостандың Салауат Юлаев исемендәге дәүләт премияһы лауреаты Юлай Ғәйнетдинов (автор һәм алып барыусы) һәм Наил Хәмитов (режиссер һәм монтажер) әҙерләй.


text:
1920 йыл
1920 (бер мең туғыҙ йөҙ егерменсе) йыл — кәбисә йыл, григориан календары буйынса кесаҙна көндө башлана. Был беҙҙең эраның 1920 йылы, 2 мең йыллыҡтың 920 йылы, XX быуаттың 20 йылы, XX быуаттың 2 ун йыллығының 10 йылы, 1920 йылдарҙың 1 йылы.
Ваҡиғалар[үҙгәртергә | вики-тексты үҙгәртергә]
- 2 февраль — Рәсәй һәм Эстония араһында Тартус килешеүенә ҡул ҡуйыла.
- 24 март — Башревком Башҡорт АССР-ы территорияһында башҡорт теленең дәүләт статусы тураһындағы положениены ҡабул итә.
Тыуған шәхестәр[үҙгәртергә | вики-тексты үҙгәртергә]
- 2 ғинуар — Айзек Азимов, АҠШ фантаст яҙыусыһы.
- 20 ғинуар — Федерико Феллини, Италия кинорежиссёры.
- 18 май — Иоанн Павел II, Рим Папаһы (1978—2005).
- 30 июль — Юлдашев Әхнәф Әхмәт улы, башҡорт теле белгесе, төркиәтсе.
- 15 сентябрь — Кәтибә Кинйәбулатова, башҡорт балалар шағиры һәм яҙыусыһы.
- 20 сентябрь — Ибраһим Абдуллин, драматург, яҙыусы.
- 13 октябрь — Сөләймәнов Шәриф Сөләймән улы, Советтар Союзы Геройы.
- 30 ноябрь — Алтон Стюарт Доннелли, АҠШ тарихсыһы.
- 15 декабрь — Ҡудашева Фәриҙә Йәһүҙә ҡыҙы,
Вафат булған шәхестәр[үҙгәртергә | вики-тексты үҙгәртергә]
- Шамун Фидаи, башҡорт революционер-шағиры.
- 7 февраль — Колчак Александр Васильевич, Рәсәй империяһы адмиралы.
- 18 апрель — Ниязбаев Ғәбделрәүеф Хәким улы, башҡорт драматургы.
- 28 апрель — Климент Тимирязев, Рәсәй тәбиғәт фәндәре белгесе.
- 14 июнь — Макс Вебер, немец экономисы.


text:
Ике Республика парламенттары бергә эшләй башлай
Башҡортостан һәм Татарстан депутаттары хеҙмәттәшлекте киңәйтә. Дәүләт Йыйылышы-Ҡоролтайҙа Татарстан Дәүләт советының Мәғариф, мәҙәниәт, фән һәм милли мәсьәләләр буйынса комитет рәйесе Рәзил Валеев булды. Ул коллегаһы, Башҡортостан парламентының Мәғариф, мәҙәниәт, спорт һәм йәштәр эштәре буйынса комитет рәйесе Эльвира Айытҡолова менән осрашты. Унда шулай уҡ Башҡортостан депутаттары Румил Аҙнабаев, Римма Үтәшева, Татарстандың халыҡ шағиры Рәдиф Ғатауллин ҡатнашты. Коллегалар закон эшмәкәрлеге буйынса тәжрибә менән уртаҡлашты, инновацион закон проекттары, Дәүләт Думаһына ҡанун тәҡдимдәрен еткереү буйынса берлектәге хеҙмәттәшлек һәм башҡа мәсьәләләр буйынса фекер алышты. Осрашыу һөҙөмтәләре буйынса парламент-ара хеҙмәттәшлектең яңы форматтары һәм йүнәлештәре билдәләнде


text:
Башҡортостандың иң яҡшы бухгалтерҙары билдәләнде
Һөнәри конкурс барышында 2012 йыл һөҙөмтәләре буйынса республиканың иң яҡшы бухгалтерҙары билдәләнде. Ойоштороусы булып Башҡортостан профессиональ бухгалтерҙар һәм аудиторҙар территориаль институты сығыш яһаны. Жюри рәйесе – БР финанстар министрының беренсе урынбаҫары Рида Собханғолова.
Дәүләт һәм шәхси ойошмаларҙың 200 вәкиле араһынан өс йүнәлеш буйынса иң яҡшылары һайлап алынды. Һәр номинацияла өс призлы урын билдәләнде.
«Башҡортостан Республикаһының дәүләт (муниципаль) учреждениеларында бухгалтерия иҫәбе буйынса иң яҡшы бухгалтеры-2012» номинацияһында Өфө ҡалаһының Дим районын тейешле хәлдә тотоу һәм төҙөкләндереү буйынса муниципаль бюджет учреждениеһының баш бухгалтеры Ләйсән Ғәскәрова еңеп сыҡты, тип хәбәр иттеләр БР Финанстар министрлығының матбуғат хеҙмәтенән.
«Башҡортостан Республикаһының коммерция ойошмаларында бухгалтерия иҫәбе буйынса иң яҡшы бухгалтеры-2012» номинацияһында «Башнефть» акционерҙар нефть компанияһы» асыҡ акционерҙар йәмғиәтенең сектор етәксеһе Ильяс Мәхмүтов беренсе урын яуланы.
«Башҡортостан Республикаһының финанс отчет биреүҙең халыҡ-ара стандарттары буйынса иң яҡшы бухгалтеры-2012» номинацияһында «ОЗНА-Менеджмент» яуаплылығы сикләнгән йәмғиәтенең өлкән бухгалтеры Миләүшә Яҡупова беренсе урынға лайыҡ булды.


text:
Фото:
Ейәнсура районында экология ҡануниәте буйынса семинар үтте
Фото:
Республиканың «Башҡортостанда ҡаты көнкүреш ҡалдыҡтары менән эш итеү системаһын камиллаштырыу» маҡсатлы программаһын тормошҡа ашырыу сиктәрендә Ейәнсура районы биләмәһен таҙартыу буйынса генераль схема әҙерләү зарур. Бындай ҡарарға көн элгәре төбәктең Ейәнсура районында үткән экология ҡануниәте буйынса семинарҙа ҡатнашыусылар килде.
Эко-семинарҙы Ейәнсура районы хакимиәте ярҙамында республиканың Тәбиғәттән файҙаланыу һәм экология министрлығының Сибай территориаль комитеты ойошторҙо. Унда ауыл хакимиәте башлыҡтары, шулай уҡ район предприятиелары һәм ойошмалары вәкилдәре ҡатнашты.
Семинарҙа күтәрелгән мәсьәләләрҙең күпселеге ҡаты көнкүреш ҡалдыҡтары менән эш итеүгә бәйле булды, тип хәбәр иттеләр төбәктең Тәбиғәттән файҙаланыу һәм экология министрлығының матбуғат хеҙмәтенән. Шул уҡ ваҡытта Сибай территориаль комитеты хеҙмәткәрҙәре предприятие вәкилдәре иғтибарын тикшереүҙәр барышында инспекторҙар тарафынан асыҡланған тәбиғәтте һаҡлау ҡануниәте өлкәһендәге ҡағиҙә боҙоуҙарға йүнәлтте.


text:
«ИННОПРОМ-2012» форумында иҡтисадты модернизациялау алымдары тикшереләсәк
12 -15 июлдә Екатеринбургта III Урал халыҡ-ара күргәҙмәһе һәм «ИННОПРОМ-2012» сәнәғәт һәм инновациялар форумы үткәрелә. Форумдың төп темаһы — «Технологиялар кеше өсөн: киләсәкте планлаштырабыҙ – киләсәк төҙөйбөҙ».
Башҡортостандың Сәнәғәт һәм инновацион сәйәсәт министрлығынан хәбәр итеүҙәренсә, «ИННОПРОМ–2012» форумының эш программаһы 30-ҙан ашыу төрлө түңәрәк өҫтәлдәрҙән һәм презентацияларҙан тора. Уларҙа ҡатнашыусылар алдағы бер һәм ун йылда донъяның, технологияларҙың, сәнәғәт һәм иҡтисадтың нисек үҙгәрәсәген, иҡтисадты һәм социаль өлкәне яңыртыу өлкәһендәге заман талаптарына яуап биреү өсөн компанияларға һәм дәүләткә ниндәй саралар күрергә кәрәклеген тикшерәсәк.
Фекер алышыуға Рәсәй Хөкүмәтенең һәм илдең алдынғы төбәктәренең етәкселәре, эре предприятиеларҙың башлыҡтары, танылған Рәсәй һәм сит ил эксперттары саҡырылған.
«Ҡыҙыу линияның» телефоны: 8-800-700-82-31 (Рәсәй буйынса шылтыратыу бушлай).


text:
Республикала 2-се мартағы һайлауҙарҙа төп баҫым Рәсәй президентына тура килде. Быйыл тәүге тапҡыр урындағы парламентҡа һайлауҙың ике ҡанатлы булыуы, йәғни фирҡәләр исемлеге буйынса һәм бер мандатлы булыуы сәбәплеме халыҡ Дәүләт Йыйылышы- Ҡоролтай һайлауҙарына артыҡ иғтибар бирмәй. Ул ғына ла түгел, күптәр кемдәрҙе һайлаясаҡтарын да белмәй, парламент өсөн тауыш биреүҙәрҙәге өгөтләүҙәр элекке йылдарҙағынан байтаҡҡа ҡалыша. Матбуғатта ара- тирә күренеп ҡалған исемдәр араһында ла яңғырауыҡлылары юҡ. Хәйер, республика ҡанундарын федераль ҡануниәткә яраҡлаштырып ултырыу өсөн көслә сәйәсмәндәрҙең кәрәге бармы икән тигән һорау ҙа тыуа. Иң мөһиме, ҡанундар сығарыусы Мәскәү думаһына 14 депутат бирҙек.
Шулай ҙа 4- се саҡырылыш Дәүләт Йыйылышы- Ҡоролтайға һайлауҙарға республика ҡаҙнаһынан аҡса байтаҡ тотонола. Бер мандатлыларҙан тыш, фирҡәләр Башҡортостан ҡаҙнаһынан финанслана. Һуңғы мәғлүмәттәрҙән күренеүенсә, берҙәм Рәсәй фирҡәһе 9 миллиондан ашыу рубль сарыф иткән. Ә уларға 21 миллион самаһы тотоноуға фатиха бирелгән.
Ғәҙел Рәсәйҙәр әлегә 1 миллион 400 мең тирәһе аҡса бөтөргән, уларға дөйөм алғанда 2 миллион самаһы бүленгән.
Коммунистарҙың да миллион ярымға саҡ ҡына етмәгән ҡаҙнаһының әлегә яртыһы тотонолған. Бюджеты иң аҙы- Либерал демократтар. Ҡаҙна уларға 350 мең бүлгән, әлегә либералдарҙа йәнә 100 мең тирәһе ҡалған.
Дөйөм алғанда, фирҡәләр үҙ кандидаттарын республика парламентына үткәреү өсөн 11 миллин ярым тотонған.
Тик бына Башҡортостан биләмәләрендә инде нисәнсе тәүлек ҡоторған бурандар һаман да тынырға уйламай. Урындағы һайлау комиссиялары һайлауҙарҙың өҙөлөә хәүефе бар тип борсола. Сөнки ауылдар араһында ғына түгел, уларҙың үҙҙәрендә лә юлдарҙы көрт баҫты, уны таҙартыу өсөн техника ла, яғыулыҡ та еткерә алмайҙар. Мәҫәлән, Нуриманда 18 ауыл менән бәйләнеш юҡ. Күп райондарҙа көслө ел электр бағаналарын ауҙарған йәки сымдарҙы өҙгән, утһыҙ- һыуһыҙ ултырыусылар күп. Участка һайлау комиссияларына 80-90 процент тауыш йыйыу өсөн байтаҡ тир түгергә тура киләсәк.


text:
Бауырһаҡ
Бауырһаҡ (сәк-сәк, моҡом) — йомортҡаға ғына баҫып бәләкәй шар рәүешендә майҙа бешерелгән ашамлыҡ.
Бауырһаҡ әҙерләү:
Он 600 г, йомортҡа 5 шт, шәкәр ҡомо 1 аш ҡалағы, һөт 50 мл, һары май 1 аш ҡалағы, тоҙ.
600 г май бешереү өсөн. Юғары сортлы он, яңй йомортҡа, һөт, май, шәкәр ҡомо, тоҙ ярҙамында сөсө ҡамыр әҙерләнә. Ул йомшаҡ ҡына булырға тейеш. Ҡамырҙы өлөштәргә бүлеп, ҡабарһын өсөн әҙерәк кенә көтәбеҙ. Унан һуң уларҙы оҙонса итеп йәйәбеҙ, киҫәктәргә киҫеп сығабыҙ.Киҫәктәр 1,5—3 см оҙонлоғонда булырға тейеш. Ҡаҙанда һары майҙабер туҡтауһыҙ әйләндергеләп, алтынһыу төҫкә кергәнсе бешереп алабыҙ ҙа, тишекле сүлмәк аша һөҙөп алып һыуытырға һалабыҙ. Әҙер бауырһаҡты әгәр ҙә баллап, йәки эретелгән шәкәогә буташтырырға кәрәк тапһағыҙ, балда әүәләп алырға, ә шәкәр онтағын (пудра) өҫтөнә һибеп сығаһың. Һыуынғас, сәйгә бирергә мөмкин.
Һылтанмалар[үҙгәртергә | вики-тексты үҙгәртергә]
- Бауырһаҡ // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013. — ISBN 978-5-88185-143-9.
Әҙәбиәт[үҙгәртергә | вики-тексты үҙгәртергә]
М. И. Баһауетдинова. Этнографик терминдар һүҙлеге. — Өфө, 1994. — 52 б.


text:
Эшҡыуарҙар өсөн инвестиция проекттары конкурсы ойошторолдо
Өфөнөң бәләкәй эшҡыуарлыҡты үҫтереү һәм ярҙам итеү ҡала фонды быйыл 15 февралгә тиклем инвестиция проекттарының сираттағы конкурсын үткәрә. Конкурста еңеүселәр, займ договоры буйынса финанс ярҙамы алып, үҙ проекттарын ғәмәлгә ашырыу мөмкинлеге ала.
Бәләкәй һәм урта эшҡыуарлыҡ субъекттарына займдар техник-иҡтисади нигеҙләү менән билдәләнгән маҡсаттарға йыллыҡ 16 процент ставкаһы буйынса ҡайтарып түләү нигеҙендә бирелә.
Финанс ярҙамы иҡтисади эшмәкәрлектең өҫтөнлөклө төрҙәрен үҫтереүгә бирелә. Уларға түбәндәгеләр инә: халыҡ ҡулланыуы тауарҙары етештереү, эшкәртеү производстволары, ауыл хужалығы, урман хужалығы, төҙөлөш; автотранспорт сараларын, мотоциклдарҙы, көнкүреш изделиеларын һәм шәхси ҡулланыу предметтарын ремонтлау; ҡунаҡханалар һәм ресторандар; транспорт һәм элемтә; көнкүреш изделиелары һәм шәхси ҡулланыу предметтары прокаты; иҫәпләп сығарыу һәм информацион технологияларҙы файҙаланыу менән бәйле эшмәкәрлек; ғилми эшкәртмәләр, хеҙмәтләндереү төрҙәре күрһәтеү; финанс эшмәкәрлеге (микрофинанслау); мәғариф; һаулыҡ һаҡлау һәм социаль хеҙмәтләндереүҙәр күрһәтеү; халыҡ кәсептәре; башҡа төрлө коммуналь, социаль һәм персональ хеҙмәтләндереүҙәр күрһәтеү.
Займдың срогы – ике йылға тиклем, суммаһы —100 меңдән 1,5 миллион һумға тиклем.


text:
Фото:
Башҡортостан Президенты: Мәҙәни мираҫ объекттарын һаҡлау буйынса республика программаһын ҡабул итергә кәрәк
Фото:
Республика Президенты Рөстәм Хәмитов БР Милли музейында үткән түңәрәк өҫтәлдә Башҡортостан ҡалаларында архитектура ҡомартҡыларын һаҡлау мәсьәләһен күтәрҙе. Унда мәҙәни мираҫты һаҡлау менән шөғөлләнгән ведомство вәкилдәре, тарихсылар, архитекторҙар, тыуған яҡты өйрәнеүселәр ҡатнашты.
— Беҙ был өлкәлә барған процестарҙан ситтә ҡала алмайбыҙ, — тип билдәләне Рөстәм Хәмитов.
Бөгөн республика биләмәһендә биш меңдән ашыу мәҙәни мираҫ объекты бар, шуларҙың 44-е — федераль, 1300 самаһы — төбәк әһәмиәтендәге ҡомартҡылар. Рөстәм Хәмитов ҙур үкенес менән уларҙың емерелә барыуын билдәләне. Һуңғы йылдарҙа, мәҫәлән, 300 архитектура һәйкәленең 140-ы юҡҡа сыҡҡан.
— Был — ҡарар ҡабул иткән һәм ҡабул итеүсе кешеләребеҙҙең дә, дөйөм алғанда бөтә йәмғиәттебеҙҙең дә мәҙәниһеҙлеген күрһәтеүсе ғәйәт ҙур һан, — тип белдерҙе республика башлығы.
Быны республикабыҙҙың баш ҡалаһы миҫалында ла күрергә мөмкин. Ҡаланың тарихи өлөшөндәге бихисап боронғо биналар юҡҡа сыҡҡан, булғандары ла ауыр хәлдә.
— Ҡарап һоҡланырлыҡ ҡомартҡылар үтә аҙ,— тип иҫәпләй Рөстәм Хәмитов.
Республика Президенты К.Маркс урамындағы Археология һәм этнография музейы урынлашҡан йортто, яҡынса булһа ла әүәлге Сауҙа рәттәренең ҡиәфәтен һаҡлаған Ҡунаҡһарайҙы миҫал итеп килтерҙе. Уның фекеренсә, был өлкәлә бар ғәйепте бер кешегә өйөргә кәрәкмәй. Әммә был хаталар яңы проблемалар тыуҙыра. Мәҫәлән, транспорт инфраструктураһын иҫәпкә алмай төҙөлгән «Өфө-Арена» боҙ һарайы даими рәүештә транспорт коллапсы тыуҙыра: бында килеп етеүе, машина ҡуйырға урын табыуы ҡыйын. Әле төҙөлөүсе Собор мәсете лә яйһыҙ урында – йырында урынлашҡан, тип билдәләне республика башлығы. Яңы өлгө сифатында ул 1812 йылғы Ватан һуғышы геройҙарына һәйкәлде «Нефтсе» мәҙәниәт һарайы алдындағы майҙанда урынлаштырырға тәҡдим итте.
Рөстәм Хәмитов әйтеүенсә, мәҙәни мираҫ объекттарын дәүләт һаҡлауы буйынса республика программаһы әҙерләргә һәм ҡабул итергә кәрәк, сөнки әле бындай программа юҡ.
Түңәрәк өҫтәлдә, хоҡуҡи базаһын да индереп, программа формалаштырыуҙың төрлө аспекттары тикшерелде. Төбәк башлығы, Башҡортостандың закон сығарыусылары ҡыйыуыраҡ эш итергә тейеш, тигән фекерҙә.
— Мәҙәни мираҫты һаҡлау тураһында үҙ законыбыҙҙы ҡабул итергә һәм уны тормошҡа ашырыуға контроллек итеүҙе Прокуратураға йөкмәтергә беҙгә нимә ҡамасаулай? Беҙҙең вәкәләттәребеҙ бар һәм уларҙан файҙаланырға кәрәк, — тип белдерҙе ул.
Түңәрәк өҫтәлдә ҡатнашыусылар йәнә архитектура ҡомартҡыларын реставрациялауҙы финанслауҙың яңы сығанаҡтарын табыу, кисекмәҫтән ҡотҡарырға кәрәкле объекттарҙы билдәләү, Өфөлә һаҡлау талап ителгән яңы зоналар будырыу, юҡҡа сыҡҡан архитектура мөхитен регенерациялау, Башҡортостандың ғилми ойошмаларының был өлкәләге муниципаль программаларын эшләүҙә ҡатнашыуы кеүек аныҡ тәҡдимдәр индерҙе.


text:
Антарктика
Анта́рктика — Ер шарының көньяҡ ҡотобондағы өлкәһе, Антарктида һәм уға сиктәш Атлантик океан, Һинд океаны һәм Тымыҡ океан өлөштәрен үҙ эсенә ала (ҡайһы ваҡыт океандарҙың был өлөштәре айырым бер Көньяҡ океан итеп иҫкә алалар). Антарктика сиге 48–60° к.к. үтә. Дөйөм майҙаны 52 Мм² тирәһендә.
Антарктика — һауа температураһы түбән, көслө елдәр, борандар һәм томандар булған Ерҙең иң ҡаты климатлы өлкәһе. Антарктида китғаһы һәм яҡын утрауҙар өҫтөндә боҙ ҡатламы ята. Субантарктика райондарында иң йылы айҙың урта температураһы +10 °C, иң һыуыҡ айҙың урта температураһы 0° C -тан алып −10 °C –ҡа тиклем була.
Һалҡын Антарктика һыуҙары крилгә (ваҡ ҡыҫала һымаҡтар) һәм балыҡҡа бай. Бында күп тюлень, котик һәм кит йәшәй. Яр буйында поморник һәм альбатрос кеүек диңгеҙ ҡоштары, шулай уҡ пингвиндарҙың һигеҙ төрө бар. Утрауҙарҙа тундра үҫемлектәре, күп ҡош бар.


text:
Республикала Яңы йыл почта маркалары һатыла башланы Фото: Башҡортостан Федераль почта элемтәһе идаралығы
Республикала Яңы йыл почта маркалары һатыла башланы
Республикала Яңы йыл почта маркалары һатыла башланы Фото: Башҡортостан Федераль почта элемтәһе идаралығы
ӨФӨ, 2015 йыл, 15 декабрь. /«Башинформ» мәғлүмәт агентлығы, Ольга Мортазина/.
Башҡортостанда почтамттарҙа Яңы йыл почта маркалары һатыла башланы. «Марка» нәшриәт үҙәгендә сығарылған 35 һумлыҡ ике меңдән ашыу дана Өфө, Ишембай, Стәрлетамаҡ, Нефтекама, Белорет һәм Күмертау бүлексәләренә килтерелде.
«Маркаларҙа Мәскәү Кремленең ҡышҡы панорамаһы төшөрөлгән. Улар Ҡыш бабайға хат яҙыусы балаларҙа ҙур һорау менән файҙаланыр, моғайын», — тип фаразланылар Башҡортостан Федераль почта элемтәһе идаралығында.


text:
Географик киңлек
Географик киңлек — сферик координаталар системаһында Ер йөҙөндәге нөктенең торошон билдәләүсе координата[1]; меридиандың билдәле бер нөктә һәм экватор араһындағы өлөштөң градустарҙа күрһәтелгән дәүмәлене.
Параллелдәр һәм меридиандар ярҙамында географик объекттың урынын билделәү өсөн географик киңлек һәм географик оҙонлоң тигән төшөнсәләр индерелгән.
Географик киңлектәр экваторҙан иҫәпләнә. Экваторҙағы барлыҡ географик нөктәләр бер үк географик кинлектә, йәғни 0° киңлектә урынлашҡан. Төньяҡ ярымшарҙа барлыҡ нөктәләр 0°-тан 90°-ҡа тиклемге төньяҡ киңлектә, ә Көньяҡ ярымшарҙа ятҡан барлыҡ нөктәләр — (минус) 0°-тан 9минус) 90°-ҡа тиклем көньяк киңлектә ята.


text:
БАГСУ фәнни ҡаҙаныштары өсөн наградалар менән билдәләнгән
Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһы яңыраҡ тағы бер тапҡыр әүҙем фәнни эшмәкәрлек алып барған юғары уҡыу йорто тип билдәләнде. 2009 йылда Бөтә Рәсәй иң яҡшы ғилми китап конкурсы һөҙөмтәләре буйынса «Российская бюрократия и развитие порядка обращения граждан в органы власти в истории России» китабы өсөн академия профессоры Сергей Кабашов һәм «Коммерческая тайна и ее экономическая природа» китабы өсөн доцент Динара Пескова лауреат исеменә лайыҡ булды.
Конкурсҡа ғалимдарҙың уҡытыу методикаһы, гуманитар һәм ижтимағи фәндәр, юриспруденция, экономика, менеджмент һәм маркетинг өлкәһендәге эштәре тәҡдим ителде. Эксперттар комиссияһы Рәсәйҙең 580 юғары уҡыу йортонан килгән дүрт меңдән ашыу заявканы ҡараған һәм алты номинацияла еңеүсене билдәләгән. Илебеҙҙең күренекле ғалимдарынан торған ойоштороу комитеты, Рәсәй вуздары, улар араһында БР Президенты ҡарамағындағы Башҡортостан дәүләт хеҙмәте һәм идара итеү академияһы ла бар, үҙҙәренең ғалимдары менән ғорурлана ала, тип билдәләне.
Иң яҡшы ғилми хеҙмәттәрҙе презентациялау быйылғы йылдың 7-8 сентябрендә Сочила үтәсәк Бөтә Рәсәй вуз фәндәре аҙналығы сиктәрендә үтәсәк. Сергей Кабашов менән Динара Пескованың китаптары Ватан мәғарифын үҫтереү фонды менән уҡыу процесында файҙаланыуға, Рәсәйҙә һәм сит илдә ҡайтанан баҫтырыуға тәҡдим ителде.


text:
Башҡортостанда күп балалы ғаиләләргә һәм яңғыҙ пенсионерҙарға коммуналь субсидиялар алыу еңелләшә
ӨФӨ, 2015 йыл, 29 ғинуар. /«Башинформ» мәғлүмәт агентлығы/.
Башҡортостан Башлығы Рөстәм Хәмитов граждандарҙың айырым категориялары өсөн торлаҡ һәм коммуналь хеҙмәт өсөн түләүгә субсидиялар биреү шарттарын еңеләйтеү тураһында ҡарар ҡабул итте. Тейешле бойороҡ республика Хөкүмәтендә әҙерләнә.
Документҡа ҡул ҡуйылғандан һуң 2015 йылдың 1 ғинуарынан 30 июнгә тиклем граждандарҙың торлаҡ һәм коммуналь хеҙмәт өсөн түләү сығымдарының иң күп рөхсәт ителә торған өлөшө стандарттары кәметеләсәк: күп балалы һәм тулы булмаған ғаиләләр өсөн — 20-нән 15 процентҡа тиклем; яңғыҙ йәшәгән пенсионерҙарға — 20-нән 18 процентҡа ҡәҙәр. Башҡа категория граждандары өсөн иһә стандарттар күләме 20 процент кимәлендә ҡаласаҡ.
Стандарттарҙы кәметеү граждандарҙың аҙ яҡланған категорияларына субсидиялар алыу мөмкинлеге бирәсәк. 2015 йылда ай һайын уртаса субсидия алыусы ғаиләләр һаны 75 меңдән ашыу тәшкил итәсәк тип күҙаллана.
Субсидия юллау өсөн Халыҡҡа социаль ярҙам республика үҙәге филиалдарына һәм бүлектәренә мөрәжәғәт итергә кәрәк. Субсидия алыу өсөн документтар исемлеге Башҡортостандың Хеҙмәт һәм халыҡты социаль яҡлау министрлығының сайтында бирелгән.


text:
Дыуан районында 75 йыл бергә ғүмер итеүҙәрен билдәләгән ғаилә тәбрикләнде
Дыуан районы хакимиәте башлығы Владимир Солин 75 йыл бергә ғүмер итеүҙәрен билдәләгән Дудиндар ғаиләһен ҡотланы, тип хәбәр иттеләр район хакимиәтенең мәғлүмәт-аналитика бүлегенән.
Иван Герасимович һәм Анна Григорьевна Дудиндар Ярославка ауылында Иван Герасимовичтың атаһы 1872 йылда төҙөгән йортта йәшәйҙәр.
— Беҙҙең заманда 75 йыл йәшәү – ул үҙе Хоҙай тарафынан бирелгән ҙур бүләк. Ә 75 йыл бергә ғүмер итеү – оло бәхет, ә башҡа ғаиләләр өсөн оптимизм менән һуғарылған феномен булып тора, — тине Владимир Солин.
Хакимиәт башлығы юбилярҙарға Башҡортостан Президентының ҡултамғаһы ҡуйылған ҡотлау хатын тапшырҙы.


text:
Фото:
Республика умартасылары продукцияһы Иран вәкилдәрен ҡыҙыҡһындырҙы
Фото:
Башҡортостан умартасылыҡ һәм апитерапия буйынса ғилми-тикшеренеү үҙәгенә Иран Ислам Республикаһының Әстерхандағы Генераль консуллығы вәкиле Хусейн Фазел килде. Ҡунаҡ башҡорт умартасыларының продукцияһы менән, атап әйткәндә, косметик саралар, умартасылыҡ продукттарын медицина маҡсатында файҙаланыу менән ҡыҙыҡһынды һәм башҡорт балының тәм сифаттарын лайыҡлы баһаланы. Осрашыуҙа башҡорт балын ғәрәп илдәренә оҙатыу прблемалары тикшерелде.
Хәтерегеҙгә төшөрәбеҙ, Көнсығышта тәбиғи башҡорт балы һәм унан етештерелгән изделиелар тейешенсә баһаланған. Февралдә, мәҫәлән, Башҡортостан умартасылыҡ һәм апитерапия буйынса ғилми-тикшеренеү үҙәге белгестәре Кувейтҡа «Баллы йылғалар» фирмаһына балдың беренсе партияһын оҙатты. Ул ваҡытта Башҡортостан етештереүселәре заказсыларҙың бар теләктәрен дә иҫәпкә алырға тырышты. Хатта продукциялағы этикеткалар ҙа ғәрәп телендә ине һәм улар мосолман иленең дини традицияларын иҫәпкә алып баҫтырылды. Ирекле сауҙа сертификаттары ла кәрәк булып сыҡты, уның турала Рәсәйҙә генә түгел, Европала ла барыһы ла белеп бөтмәй.
Төрлө сорттағы 50-ләп исемле бал (ҡарабойҙай, йүкә, сәскә балы һәм башҡалар) сувенир һауыттарға тултырыла. Бынан тыш Кувейтҡа бал нигеҙендә эшләнгән 25 төрлө косметик продукция ла ебәрелә. Улар иҫәбендә һәр төрлө шампундәр, кремдар, йыуыныу өсөн гелдәр, шулай уҡ һауыт-һаба йыуыу өсөн прополислы средстволар була.


text:
Өфөгә РФ сәнәғәт һәм сауҙа министры урынбаҫары килде
Рәсәй Федерацияһының сәнәғәт һәм сауҙа министры урынбаҫары Денис Мантуров Өфөгә килде.
Уның Өфөгә бер көнлөк сәфәре программаһында иҡтисади һәм социаль өлкә объекттары: "Фармстандарт-ӨфөВИТА", "Өфө моторҙар эшләү производство берекмәһе" асыҡ акционерҙар йәмғиәттәрендә, БР Йөҙөү федерацияһында булыу һәм эш осрашыуҙары үткәреү ҡаралған. Атап әйткәндә, Өфө моторҙар эшләү производство берекмәһендә Денис Мантуров авиация двигателе төҙөлөшө мәсьәләләре буйынса кәңәшмәлә ҡатнашасаҡ.


text:
Башҡортостан аграрийҙары дәүләткә ашлыҡ һатыуҙан 694 миллион һум килем алған
ӨФӨ, 2016 йыл, 14 март. /«Башинформ» мәғлүмәт агентлығы, Галина Бахшиева/.
Башҡортостан аграрийҙары дәүләт интервенция фондына былтырғы ашлыҡты тапшырыуын дауам итә. Сираттағы сауҙалашыуҙа улар 71,2 миллион һумдан күберәк суммала 6,6 мең тоннанан ашыу иген һатҡан.
Башҡортостан Ауыл хужалығы министрлығының матбуғат хеҙмәтендә хәбәр итеүҙәренсә, дәүләт интервенция фондына бөтәһе 691,1 миллион һумлыҡ 65,7 мең тоннанан ашыу былтырғы ашлыҡ тапшырылған. Шуларҙың 27,7 мең тоннаһы — 3 класлы бойҙай, 37 меңе тиерлек — 4 класлы бойҙай, 1,1 мең самаһы — 3 класлы арыш.


text:
Фото:
Палдиски ҡалаһында башҡорт һабантуйы үтте
Фото:
БР Хөкүмәте Премьер-министры урынбаҫары Салауат Сәғитов етәкселегендәге Башҡортостан делегацияһының Палдиски ҡалаһына визиты һәм Ҡала көнө сиктәрендә бында һабантуй үтте. Төбәк башлығы Рөстәм Хәмитов байрамда ҡатнашыусыларға сәләмләү хатын ебәрҙе, тип хәбәр итте «Башинформ» агентлығына «Ағиҙел» башҡорт мәҙәни үҙәге рәйесе Флүзә Хәйруллина.
Палдиски мэры Каупо Каллас билдәләүенсә, беҙҙең халыҡтарҙы ике легендар милли геройҙың трагик яҙмыштары берләштерә: Салауат Юлаев 1775 йылда Эстонияға һөргөнгә ебәрелгән, Эстония Республикаһының беренсе Президенты Константин Пятс 1940 йылда Башҡортостанға ебәрелгән.
Палдискиҙа үткән башҡорт һабантуйы Балтик буйында йәшәүсе барлыҡ ватандаштарҙы бергә йыйҙы. Байрам концертында Эстония эстрадаһы йондоҙҙары, Өфөнөң билдәле «Далан» фольклор-эстрада төркөмө, «Карикакар» эстон бейеү ансамбле, Эстонияның опера театры солисы Виллу Валдмаа сығыш яһаны. Байрамда үткәрелгән төрлө халыҡ уйындары ҡунаҡтарҙың күңеленә хуш килде.
Сара Салауат Юлаевҡа һәйкәл янында тамамланды. Тимур Мортазин һәм Илнур Хәйруллин Ҡөрьәндән сүрәләр уҡыны, шағирә Ли Сеппел эстон телендә Салауат Юлаев шиғырҙарын уҡып ишеттерҙе.
Башҡортостан делегацияһы визиты сиктәрендә ватандаштар менән осрашыу ойошторолдо.


text:
Фото:
Өфөлә Мао Цзэдун, Абай һәм Сыңғыҙ Айытматовтың китаптарын башҡорт телендә уҡырға мөмкин
Фото:
ӨФӨ, 2015 йыл, 6 июль. /«Башинформ» мәғлүмәт агентлығы, Ләйлә Аралбаева/.
Әхмәт-Зәки Вәлиди исемендәге Милли китапханала «Шанхай хеҙмәттәшлек ойошмаһы һәм БРИКС илдәре авторҙарының әҫәрҙәре башҡорт һәм татар телдәрендә» исемле күргәҙмә асылды. Экспозицияны башҡорт әҙәбиәте һәм тыуған яҡты өйрәнеү бүлеге әҙерләгән. Күргәҙмәгә Ҡытай, Һиндостан, Ҡырғыҙстан, Ҡаҙағстан, Үзбәкстан, Тажикстандың танылған шағирҙары һәм яҙыусыларының 50-гә яҡын китабы ҡуйылған.
Ҡытайға арналған бүлектә Чжао Шу-Лиҙың китаптары — хикәйәләре һәм билдәле «Саньливань ауылы» романы, XX быуатта йәшәгән ҡытай дәүләт һәм сәйәси эшмәкәре Мао Цзэдундың бер нисә хикәйәләр һәм шиғырҙар китабы урын алған. Күргәҙмәне һинд яҙыусыһы, шағир, композитор, рәссам, йәмәғәт эшмәкәре Рабиндранат Тагорҙың китаптары биҙәй. Ҡаҙағстан бүлегендә ҡаҙаҡ яҙма әҙәбиәтенә нигеҙ һалыусы һәм беренсе классик Абайҙың, ҡаҙаҡ халыҡ шағиры, донъя күләмендә билдәле аҡын Джамбулдың һәм ҡаҙаҡ яҙыусыһы, драматург һәм ғалим Мөхтәр Ауэзовтың әҫәрҙәре ҡуйылған. Ҡырғыҙстан китаптары бүлеге Сыңғыҙ Айытматовтың әҫәрҙәре менән тамамлана. Экспозицияла Башҡортостанда билдәле Үзбәкстандың халыҡ шағирәһе Зөлфиәнең һәм Үзбәкстандың халыҡ яҙыусыһы Аскад Мөхтәрҙең шиғырҙары ла бар. Тажикстан әҙәбиәте менән яҙыусы, йәмәғәт эшмәкәре һәм ғалим Садреддин Айниҙың прозаһы аша танышырға мөмкин, күргәҙмәгә уның «Мәктәп» әҫәре индерелгән. Шулай уҡ Азия классиктарының йыйынтыҡтары ла урын алған.
«Бөтә китаптар ҙа ҙур һорау менән файҙалана. Шанхай хеҙмәттәшлек ойошмаһы һәм БРИКС саммиттары алдынан әҙәбиәт һөйөүселәрҙе ҡыҙыҡлы күргәҙмәгә саҡырабыҙ», — тип хәбәр итте Милли китапхананың матбуғат хеҙмәте бүлеге етәксеһе Айгөл Япарова.
Инеү ирекле, күргәҙмә Ленин урамы, 4 адресы буйынса урынлашҡан.


text:
Өфөгә Рубенстың «Кающаяся Мария Магдалина»һын килтергәндәр
Ошо көндәрҙә Өфө художество галереяһында «Шедеврҙың ҡайтыуы» бер картинаның уникаль күргәҙмәһе асылды. Ҡарарға килеүселәрҙең иғтибарына Ирбит дәүләт һынлы сәнғәт музейы йыйылмаһынан Пауль Рубенстың «Кающаяся Мария Магдалина с сестрой Марфой» рәсеме тәҡдим ителә.
Фламанд рәссамының хеҙмәт емеше 1976 йылдан алып Силәбе өлкәһенең Ирбит ҡалаһында Һынлы сәнғәт музейында була. Ул саҡта Эрмитаж картинаны, Венала Художество-тарихи музейында һаҡланыусы, Рубенстың шундай уҡ рәсеменең күсермәһе кеүек бүләк итә. Барыһы ла үҙгәрешһеҙ ҡалыр ине, әгәр ҙә Ирбит музейы һаҡлаусыларының ғилми тикшеренеүҙәре булмаһа. 2012 йылда уҙғарылған реставрация эштәренән һәм фламанд һынлы сәнғәте белгесе, Дәүләт Эрмитажының өлкән ғилми хеҙмәткәре Наталья Грицай, рәсемде ҡарағандан һуң ул картина төп нөсхә тип раҫланды.
Башҡортостандың баш ҡалаһына һүрәт Урал тамашаһын Рубенстың ысын рәсеме менән киң таныштырыу маҡсатында килтерелгән. Күренекле рәсемде өфөлөләргә тантаналы күрһәтеү сараһында сәнғәт белгесе Ирина Оськина ҡатнашты, ул һүрәтте Өфөгө килтереү инициаторы булып тора.
— Был картинаны бөтә Өфө генә түгел, ә республика ла ҡарарға тейеш. Бында килгән һәр кеше ысын уникаль эштән сыҡҡан энергия нурҙары менән һуғарылыр тип ышанам. Бәлки шунда һәр кем беҙҙе, ҡиммәттәр бар һәм уларҙы һаҡларға, тергеҙергә һәм киләһе быуынға тапшырырға кәрәклеген, аңлаясаҡ. Ул Рәсәйҙең мәҙәниәт мираҫы, — тип билдәләне Ирина Оськина.
Башҡортостандың мәҙәниәт министры урынбаҫары Шамил Абдраков сараны ойоштороусыларға рәхмәт әйтте һәм уны сағыу ваҡиға тип атаны.
Мария Магдалина төшөрөлгән рәсемде Өфөгә, шедеврҙың төп нөсхәһен раҫлаусы, Ирбит музейы генераль директоры Валерий Карпов оҙатып килтергән. Оҫта үҙенең эҙләнеүҙәре тураһында һөйләне.
— Реставрация ваҡытында Марияның күҙ эргәһе таҙартылды һәм мин картинаның төп нөсхәһе тураһында фараз итеүҙәремә раҫлау таптым. Күҙҙе бер кем дә, быны Рубенс эшләгән кеүек, төшөрмәй. Йыш ҡына рәссам эскиз һыҙмаһын картинала эшләгән, һуңынан һүрәтте уҡыусылары яҙған, ә оҫта рәсемде тамамлаған.
Был күргәҙмә Өфөлә ай самаһы буласаҡ. Артабан картинаны Пермь халҡы күрәсәк. Майҙа рәсем Ирбитҡа ҡайтасаҡ. «Кающаяся Мария Магдалина с сестрой Марфой» картинаның төп нөсхәһе музейҙың терракота залында урын табасаҡ.
Шедеврҙың Өфө художество галереяһындағы күргәҙмәһе көн һайын 11 сәғәттән алып 19 сәғәткә тиклем, тәнәфесһеҙ һәм ялһыҙ, шәмбе һәм йәкшәмбелә 11 сәғәттән алып 18-гә тиклем асыҡ буласаҡ.


text:
Башҡортостан умартасылыҡ һәм апитерапия үҙәге Мәскәүҙә 45 алтын миҙал яуланы Фото: Олег Яровиков
Башҡортостан умартасылыҡ һәм апитерапия үҙәге Мәскәүҙә 45 алтын миҙал яуланы
Башҡортостан умартасылыҡ һәм апитерапия үҙәге Мәскәүҙә 45 алтын миҙал яуланы Фото: Олег Яровиков
ӨФӨ, 2016 йыл, 18 октябрь. /«Башинформ» мәғлүмәт агентлығы, Галина Бахшиева/.
Башҡортостан умартасылыҡ һәм апитерапия буйынса ғилми-тикшеренеү үҙәге Мәскәүҙә «Алтын көҙ» Рәсәй агросәнәғәт күргәҙмәһендә 45 алтын миҙал яуланы.
«Ауыл хужалығына инновацияларҙы уңышлы индергән өсөн» конкурсында ғилми-тикшеренеү үҙәге бер нисә эш өсөн 20 алтын миҙалға лайыҡ булды. Улар араһында бал ҡорттары ярҙамында ауыл хужалығы культураларын һеркәләндереү, умартасылыҡ продукцияһын парфюмерия-косметика сәнәғәте производствоһында һөҙөмтәле файҙаланыу, юғары сифатлы умартасылыҡ продукцияһын етештереү өсөн республиканың экологик хәлен тикшереү һәм башҡалар бар.
Юғары пробалы миҙалдар араһында — «Умартасылыҡ тураһында» республика законын, бер нисә маҡсатлы программа, 2020 йылға тиклем төбәктә Умартасылыҡты үҫтереү концепцияһын әҙерләгән, шулай уҡ Башҡортостан Хөкүмәте ҡарамағында Умартасылыҡ буйынса координация советын ойошторған, умартасылыҡ һәм апитерапия буйынса китаптар, белешмәләр һәм видеофильмдар әҙерләгән өсөн «Агросәнәғәт комплексын мәғлүмәти йәһәттән тәьмин итеү» конкурсында еңеү. Ошо конкурста Башҡортостан умартасылыҡ һәм апитерапия буйынса ғилми-тикшеренеү үҙәге 25 алтын миҙалға лайыҡ булды, тип хәбәр иттеләр республика Ауыл хужалығы министрлығының матбуғат хеҙмәтендә.


text:
Өфөлә ҡала төҙөлөшөн проектлауҙың яңы нормативтары ғәмәлгә индерелде
Республиканың баш ҡалаһында Өфө ҡалаһы ҡала округының ҡала төҙөлөшөн проектлауҙың яңы нормативтары эшләй. Документтар Өфө ҡала төҙөлөшө һәм архитектураһының баш идаралығы һәм Өфө Баш архитектураһының «Архитектура-планлаштырыу бюроһы» муниципаль унитар предприятиеһы менән әҙерләнгән.
— Был нормативтар — РФ Ҡала төҙөлөшө кодексының талабы, — тип хәбәр итте Өфөлә үткән матбуғат конференцияһында Өфө мэрияһының архитектура һәм төҙөлөш баш идаралығының начальнигы урынбаҫары Галина Чиглинцева. – Улар Рәсәй һәм Башҡортостан Республикаһының ғәмәлдәге ҡануниәтенә, янғын хәүефһеҙлеге буйынса техник регламентҡа ярашлы әҙерләнгән, шулай уҡ ҡаланың был өлкәгә ҡағылышы булған бар хеҙмәттәре һәм ойошмалары менән килешеү буйынса башҡарылған. Был документтарҙа халыҡ йәшәйешен уңайлы шарттар менән тәьмин итеүҙе иҫәпләүҙең минималь күрһәткестәре республика нормативтарындағы күрһәткестәрҙән түбән була алмай. Ә транспорт һәм спорт ҡоролмаларына килгәндә иһә, бында улар артып уҡ киткән.
Галина Чиглинцева билдәләүенсә, нормативтар республиканың баш ҡалаһы статусын иҫәпкә алып, Өфөнөң тотороҡло үҫешен тәьмин итеүгә йүнәлтелгән. Тәбиғи-экологик мөхитте рациональ файҙаланыу, ҡаланың мәҙәни һәм тарихи мираҫы һаналған ҡомартҡыларҙы һаҡлау һәм тергеҙеү ҙә мөһим параметрҙар иҫәбендә.
Нормативтар Өфө биләмәһендә эшмәкәрлек алып барған бар төҙөлөш субъекттары менән мотлаҡ үтәлергә тейеш.


text:
Республика эшҡыуарҙарын Миланға күргәҙмәгә саҡыралар
«Халыҡ-ара бәләкәй бизнес инвестициялары агентлығы» яуаплылығы сикләнгән йәмғиәте Италия-Рәсәй сауҙа палатаһының Башҡортостан вәкиллеге менән берлектә 9-12 сентябрҙә Миланда үтәсәк “Macef Milano. International Home Show” Халыҡ-ара күргәҙмәһендә ҡатнашырға теләүселәрҙе йыйыуы хаҡында иғлан итте. Күргәҙмәнең тематикаһы — интерьер; ашхана һауыт-һабаһы һәм кухня кәрәк-яраҡтары; бижутерия, ювелир изделиелары һәм модалы аксессуарҙар; бүләктәр һәм сувенирҙар.
Ойоштороусылар хәбәр итеүенсә, эшҡыуарҙарға самолетта осоу хаҡын ғына түләргә тура киләсәк. Бушлай виза ярҙамын индереп, ҡалған бөтә нәмәне ҡабул итеүсе яҡ үҙенә ала.
Дәғүәсегә күргәҙмәлә ҡатнашыуға анкетаны bashital@mail.ru электрон адресы буйынса ебәрергә кәрәк. Итальяндар яғы күргәҙмәлә ҡатнашыусы статусын яҡлаған осраҡта консалтинг хеҙмәтләндереүҙәр күрһәтеүгә килешеү төҙөргә кәрәк буласаҡ.


text:
«Ғәлиә» мәҙрәсәһен тамамлаусылар диплом алды
Башҡортостан Республикаһы мосолмандары Диниә назараты ҡарамағындағы “Ғәлиә” мәҙрәсәһен тамамлаусыларға дипломдар тапшырылды. Республикабыҙҙың төрлө ҡала һәм райондарынан йыйылған 19 кеше бында дүрт йыл дауамында белем алған. Уларҙың диплом проекттарын баһалаусы комиссия составына БР мосолмандары Диниә назараты рәйесе, мөфтөй Нурмөхәмәт Ниғмәтуллин, БР мосолмандары Диниә назараты рәйесенең белем биреү, тышҡы бәйләнештәр һәм йәмәғәтселек менән бәйләнеш буйынса урынбаҫары Руслан Сәйәхов, Мәрйәм Солтанова исемендәге мәҙрәсә директоры Илдар Малахов һәм Мәрйәм Солтанова исемендәге мәҙрәсәнән уҡытыусы Зиннур Ғирфанов инде


text:
Нил Армстронг
Нил Олден Армстронг (5 август, 1930 — 25 август, 2012) — америка астронавты, профессор. Огайо штатында тыуған һәм бала сағы башҡа ерҙәрҙә үткән. Ул Америка астронавты, лётчик-һынаусыһы, авиаторы, аэрокосмос инженеры, университет профессоры, АҠШ-тың хәрби-диңгеҙ лётчигы һәм Айға аяҡ баҫҡан беренсе кеше.
1969 йылдың 20 июлендә Нил Армстронг һәм Базз Алдрин Saturn V ракетаһы ярҙамында Айға ебәрелгән бәләкәй генә космос карабында Айға төшәләр. Ракета Apollo 11 тип атала. Улар икеһе лә Айҙа атлайҙар, һәм миллионлаған кеше уларҙы телевизоҙан ишетәләр һәм күрәләр. Пардью университетында авиацион техника өлкәһендә техник фәндәр бакалавры дәрәжәһен һәм Көньяҡ Калифорния университетында аэрокосмик инженерия магистры дәрәжәһен ала. 1970 йылда Пардью университетында Почётлы техник фәндәр докторы исеменә лайыҡ була. 1971 йылдан 1979 йылға тиклем Цинциннати университетының аэрокосмик инженерия профессоры була.
Был һүҙҙәрҙе ул Айға аяҡ баҫҡанда әйтә. Ул «Кешенең был бер бәләкәй генә …» тип әйтергә теләгән, тик ни өсөндөр «бер» һүҙен әйтмәгән. Армстронг әйттем тип уйлай.
Йөкмәткеһе
Бала сағы[үҙгәртергә | вики-тексты үҙгәртергә]
Нил Армстронг осоуға теләге булыуын 2 йәшенде үк аңлай. Уны атаһы Кливленд Милли һауа уҙышына ала. Йәш сағында ул йорт эштәрендә ата-әсәһенә ярҙам итә, ул быны һеңлеһе Июнь һәм ҡстыһы Дин менән эшләй. Нил Армстронг, шулай уҡ, китап уҡырға ярата. Беренсе синыфта уҡығанда 90 китап уҡып сыға. Шуға ул икенсе синыфты төшөрөп ҡалдыра.
6 йәшендә ул беренсе аэроплан осошон яһай. Ул самолёттар төҙөй һәм өйҙә аэродинамик торбала һынауҙар үткәрә. Ул аптекала эшләй һәм осоу дәрестәрен ала. 16 йәшендә осоусы танытмаһын, водитель танытмаһынан алдараҡ ала. Пардью университетында авиация техникаһын өйрәнгән ваҡытты, 1949 йылда уны АҠШ хәрби һауа көстәре сафына армияға алалар.
Карьера[үҙгәртергә | вики-тексты үҙгәртергә]
Уҡыуын тамамламаҫ элек, 1949 йылда буласаҡ асторонавт Армстронг Флоридаға Пенсакола Naval Air Station саҡырыла. 20 йәшенде ул эскадрилияла иң йәш осоусы була. Аэронавтика инженерияһында уҡыған ваҡытта, 1950 йылда Корея һуғышы башлана, ул унда 78 хәрби осош яһай. Бер мәртәбе уның самолёты бәреп төшөрөлә һәм шулай уҡ ул 3 Һауа миҙалына лайыҡ була. Һуңынан ул тәжрибеле һынаусы лётчик була.
Джемини-8 космос карабында, осош командиры булараҡ, үҙенең беренсе космос миссияһын 1966 йылдың 16 мартында башҡара. Ул Джемини-8 космос карабын ул ваҡытта орбитала булған Agena карабы менән уңышлы тоташтыра. Тоташыу шыма ғына булһа ла, берләшкән космос караптары ауышлыҡ бирә. Армстронг тоташҡан караптарҙы ысҡындыра һәм карап менән ҡулдан идара итә. Әммә, нәтижәлә ашығас рәүештә Тымыҡ океанға төшөргә мәжбүр булалар.
Космосҡа осоу[үҙгәртергә | вики-тексты үҙгәртергә]
1966 йылдың маотында «Джемини-8» космос карабының командиры итеп тәғәйенләнә. Астронавт Дэвид Скотт менән осош ваҡытында пилотһыҙ «Аджена» космос карабы менән беренсе тоташыу үткәрәләр. Осош, астронавтарҙың ғүмеренә хәүеф янаған, карабтың двигатель системаһындағы өҙөклөк өсөн туҡтатыла.
Айға төшөү[үҙгәртергә | вики-тексты үҙгәртергә]
1969 йылдың июлендә «Аполлон-11» космос карабы командиры була, космос карабының төп маҡсаты Айға төшөү була. 20 июлдә Айға аяҡ баҫҡан беренсе кеше була. Айға яаҡ баҫҡас ул үҙенең тарихи һөйләмен әйтә[1] ( Тауыш өҙөмтәһен тыңлағыҙ):
Армстронг юлдашы Базз Олдрин менән Ай өҫтөндә 2 сәғәт 21 минут 40 секунд булалар.
Шәхси тормошо һәм үлеме[үҙгәртергә | вики-тексты үҙгәртергә]
Армстронг Джанет Шеронға 1956 йылдан бирле өйләнгән була, 1994 йылда айырылышалар, Марк, Эрик һәм Карен исемле өс балалары була. Һуңынан Карол Хелд Кнайтҡа өйләнә, 1994 йылдан 2012 йылда үлгәнсе уның менән йәшәй. Армстронг 2012 йылдың 25 августтында [[Огайо штаты]] Цинциннати дауаханаһында операциянан һуң вафат була. Уға 82 йәш була.[2]
Әҙәбиәт[үҙгәртергә | вики-тексты үҙгәртергә]
- Колчинский И.Г., Корсунь А.А., Родригес М.Г Астрономы: Биографический справочник. — 2-е изд., перераб. и доп. — Киев: Наукова думка, 1986. — 512 б.
- Hansen, James R. First Man: The Life of Neil A. Armstrong — Simon & Schuster, 2005. — ISBN 0-7432-5631-X.


text:
Башҡорт яҙыусыһы халыҡ-ара драматургтар конкурсында еңеүсе булды
ӨФӨ, 2015 йыл, 26 ноябрь. /«Башинформ» мәғлүмәт агентлығы, Ләйлә Аралбаева/.
Драматург Халдун Танерҙың йөҙ йыллыҡ юбилейына арналған Халыҡ-ара пьесалар конкурсының һөҙөмтәләре билдәле булды. Беренсе урын танылған башҡорт яҙыусыһы Мәрйәм Бураҡаеваның «Шәүлә» пьесаһына бирелде.
«Был минең шундай юғары кимәлдәге тәүге халыҡ-ара премиям. Быға бик шатмын. Еңеү яулаған әҫәр — минең икенсе пьесам. Беренсеһе — «Үҙем яҙған яҙмыш» лирик комедияһы Стәрлетамаҡ башҡорт драма театрының һорауы буйынса ижад ителде һәм ҙур уңыш менән барҙы, — тип һөйләне Мәрйәм Бураҡаева. — Ун йыл элек яҙылған «Шәүлә» пьесаһы ла республика театрҙарында ҡуйылыр, тип ышанам».
Конкурсты ТӨРКСОЙ халыҡ-ара төрки мәҙәниәте ойошмаһы менән берлектә Евразия Яҙыусылар союзы ойошторҙо. Бәйге ике этапта уҙғарылды. Төбәк этабын Заманса драматургия һәм режиссура үҙәге (етәкселәре — Зиннур Сөләймәнов, Әлиә Яхина) үткәрҙе. Унда 20-гә яҡын пьеса ҡаралды, улар араһынан Мәрйәм Бураҡаева («Шәүлә» пьесаһы), Наил Ғәйетбаев («Любезники-любизар») һәм Мөнир Ҡунафиндың («Люксембургка барғанда») әҫәрҙәре еңеүсе булды. Финалда төрлө илдәрҙән һәм Рәсәй төбәктәренән 109 пьеса ҡатнашты. Объективлыҡ өсөн уларҙың барыһы ла бәйгегә псевдоним аҫтында ебәрелде.
Мәрйәм Бураҡаева — билдәле яҙыусы, йәмәғәт эшмәкәре, уҡытыусы. Яҙыусылар Союзы ағзаһы. «Һүнмәҫ нурҙар», «Шишмә», «Аҡ балыҡ», «Көҙгө ысыҡ», «Арғымаҡ» китаптары, башҡорт мәктәптәренең 1-10 класс уҡыусылары өсөн «Тормош һабаҡтары» дәреслеге авторы. Зәйнәб Биишева исемендәге премия лауреаты, Салауат Юлаев ордены кавалеры.


text:
Республикала 5710 ғаилә әсәлек капиталын торлаҡ шарттарын яҡшыртыуға йүнәлтә
Башҡортостанда әсәлек (ғаилә) капиталына дәүләт сертификаттарының 5710 хужаһы был средстволарҙы торлаҡ һатып алыуға йәки төҙөүгә кредиттарҙы, шул иҫәптән ипотека ла, ҡаплауға йүнәлтеү тураһында ғариза бирҙе.
Рәсәй Пенсия фондының Башҡортостан буйынса бүлексәһе мәғлүмәттәренә ҡарағанда, «Балалары булған ғаиләләргә дәүләт ярҙамы буйынса өҫтәмә саралар тураһында» Федераль законды тормошҡа ашыра башлағандан алып республикала 78639 икенсе, өсөнсө һәм унан һуңғы балалар тыуыуы теркәлде. Дәүләт сертификаты биреү тураһында ғариза менән 74617 кеше мөрәжәғәт итте. Быйыл өс айҙа ғына 3611 кеше ғариза бирҙе.
Рәсәй Пенсия фондының Башҡортостан Республикаһы буйынса бүлексәһе идарасыһы Фоат Хантимеров әйтеүенсә, 4783 кешегә аҡса күсерелгән дә.


text:
Өфөнөң «Каруанһарай» сауҙа-эш комплексында социаль фотоһүрәт күргәҙмәһе асыла
1 июндә Өфөнөң «Каруанһарай» сауҙа-эш комплексында Халыҡ-ара балаларҙы яҡлау көнөн билдәләү сиктәрендә «Йөрәккә яҡын» («Близко к сердцу») социаль фотоһүрәт күргәҙмәһе асыла. Йәмәғәтселек иғтибарын етем балалар, пенсионерҙар, ветерандар проблемаларына йәлеп итеү сараның төп маҡсаты булып тора. Ойоштороусылар булып Башҡортостан Республикаһында Бала хоҡуҡтары буйынса вәкил, БР Хеҙмәт һәм халыҡты социаль яҡлау министрлығы, төбәктең Йәштәр сәйәсәте һәм спорт министрлығы сығыш яһай. Проект «Независимая Уральская Газета» башланғысы менән үткәрелә.
Күргәҙмә «Йөрәккә яҡын» конкурсы сиктәрендә ойошторола. Республика бәйгеһе үткән йылдың аҙағында старт алғайны, унда йөҙҙән ашыу фоторәссам – профессиональ оҫталар һәм һәүәҫкәрҙәр ҡатнашты. Дәүләт эшмәкәрҙәре, журналистар, фоторәссамдарҙан торған комиссия иң яҡшы эштәрҙе һайлап алды, бөгөн улар күргәҙмәлә тәҡдим ителә.
Тәүгеләрҙән булып экспозиция менән Башҡортостан парламенты депутаттары танышты: 24 майҙа БР Дәүләт Йыйылышы йортонда күргәҙмә премьераһы үтте. Ағымдағы йылдың октябрь уртаһына тиклем күргәҙмә Өфөнөң һәм республикалағы башҡа ҡалаларҙың сауҙа үҙәктәрендә тәҡдим ителәсәк.
Фотоһүрәттәр 2012 йылдың октябренә тиклем ҡабул ителә. Күсмә күргәҙмә экспозициялары яңыртылып торасаҡ. Күргәҙмәлә ҡатнашыу өсөн «Бәйләнештә» социаль селтәренең махсус битенә инергә кәрәк.


text:
3 март
3 март — григориан стиле буйынса йылдың 62-се (кәбисә йылында 63) көнө. Йыл аҙағына тиклем 303 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Халыҡ-ара яҙыусылар көнө.
- Грузия — Әсәләр көнө.
Тарихи ваҡиғалар[үҙгәртергә | вики-тексты үҙгәртергә]
- 1921 — Канада физиологы Фредерик Грант Бантинг коллегалары менән инсулин гормонын аса, был асыш өсөн 1923 йылда Нобель премияһы бирелә.
Был көндө тыуғандар[үҙгәртергә | вики-тексты үҙгәртергә]
- 1907 — Владимир Иосифович Векслер, синхрофазотрон уйлап табыусы.
- 1957 — Салауат Низаметдинов, тыумыштан һуҡыр башҡорт композиторы, Рәсәй Федерацияһының атҡаҙанған сәнғәт эшмәкәре, Башҡортостан комсомолының Ғәлимов Сәләм исемендәге премияһы (1988) лауреаты.
Был көндө үлгәндәр[үҙгәртергә | вики-тексты үҙгәртергә]
- 1703 — Роберт Гук, инглиз физигы, химигы, математигы, астрономы, биологы, уйлап табыусы һәм архитекторы.


text:
Фото:
Милли йәштәр театры актерҙарын кешелеклелеге өсөн билдәләнеләр
Фото:
Мостай Кәрим исемендәге БР Милли йәштәр театры «Ночевала тучка золотая» спектакле менән «Тарих тауыштары» халыҡ-ара театр фестивалендә ҡатнашты. Ул 24 июндән 2 июлгә тиклем Вологдала үтте.
Рус труппаһы етәксеһе Мөсәлим Күлбаев ҡуйылышы фестивалдең Гран-Прийын алды. Бынан тыш, Анатолий Приставкин повесы буйынса ҡуйылған был спектакль «Ватан тарихын кешелекле һүрәтләгәне өсөн» махсус призын алды.
Хәтерегеҙгә төшөрәбеҙ, 2009 йылдың ғинуарында сәхнәгә сығарылған «Ночевала тучка золотая» спектакле «Театр яҙы-2009», «Дуҫлыҡ күпере» (Рәсәй милли республикаларының һәм яҡын сит илдәрҙең рус театрҙары форумы), Йошкар-Олала фестиваль-лаборатория кеүек бер нисә республика һәм Рәсәй фестивале лауреаты исемен алды, спектакль шулай уҡ «Алтын битлек» фестивалендә конкурстан тыш күрһәтелде.
Төп ролде башҡарыусы Андрей Ганичев быйыл Шәйехзада Бабич исемендәге Республика йәштәр премияһы лауреаты исеменә лайыҡ булды.


text:
Фото:
«Кадровик-профессионал-2011» республика конкурсы еңеүселәре билдәләнде
Фото:
Кисә Өфөлә «Кадровик-профессионал-2011» республика конкурсын ябыу тантанаһы үтте, бәйгене Башҡортостандың Хеҙмәт һәм халыҡты социаль яҡлау министрлығы ярҙамында «Респект» хоҡуҡ компанияһы ойошторҙо.
Ойоштороу комитетын республиканың хеҙмәт һәм халыҡты социаль яҡлау министры Ленара Иванова етәкләне, Хеҙмәт һәм халыҡты социаль яҡлау министрлығының кадрҙар һәм дәүләт граждан хеҙмәтен ойоштороу бүлеге начальнигы Рәйлә Ғәлиәкбәрова жюри рәйесе булып сығыш яһаны.
Конкурста Өфө, Учалы, Баймаҡ, Стәрлетамаҡ, Салауат, Ишембай ҡалаларының, Белорет һәм Иглин райондарының алдынғы бухгалтерҙары ҡатнашты.
Йәмғеһе 56 кеше заявка биргән, уларҙың ун туғыҙы финалға сыҡҡан.
Конкурста еңеүселәр I, II һәм III дәрәжә дипломдары һәм иҫтәлекле приздар менән бүләкләнде.
«Кадрҙар менән эш итеү» номинацияһында беренсе урынды Көҙәй йорт-интернатының кадрҙар буйынса белгесе Оксана Камалова яуланы (Иглин районы). Икенсе урында — «Видео Интернешнл-Башҡортостан» ябык акционерҙар йәмғиәтенең персонал менән эш итеү буйынса бүлек белгесе Светлана Исламова (Өфө). Өсөнсө урында — Мировой судьяларҙың эшмәкәрлеген ойоштороу һәм хоҡуҡ акттары регистрҙарын алып барыу буйынса Башҡортостан Республикаһы идаралығының кадрҙар бүлеге начальнигы Светлана Ишморатова.
«Персонал менән идара итеү» номинацияһында беренсе урында – Белорет медицина колледжының кадрҙар буйынса белгесе Рита Арыҫланбаева, икенсе урында — Мировой судьяларҙың эшмәкәрлеген ойоштороу һәм хоҡуҡ акттары регистрҙарын алып барыу буйынса Башҡортостан Республикаһы идаралығының кадрҙар бүлеге начальнигы урынбаҫары Алһыу Сафина. Өсөнсө урынды «Подземнефтегаз» асыҡ акционерҙар йәмғиәтенең персонал менән эш итеү буйынса белгесе Ирина Мартынова яуланы (Салауат ҡалаһы).


text:
Республика халҡы 123 мең баҫма матбуғатҡа яҙылды һәм илдә лидер булды
ӨФӨ, 2015 йыл, 12 ноябрь. /«Башинформ» мәғлүмәт агентлығы, Ольга Мортазина/.
Башҡортостанда подписка кампанияһына йомғаҡ яһалды. Көҙгө Бөтә Рәсәй матбуғатҡа яҙылыу декадаһында республикала йәшәүселәр 123 мең гәзит-журналға яҙылған, был былтырғы декада менән сағыштырғанда 30 меңгә күберәк.
Шуларҙың 45 меңе — федераль, 22 меңе — район, 56 меңе республика баҫмаларына тура килде.
Башҡортостан подписка буйынса илдә лидер булды. Республикала 4,1 миллион самаһы кеше йәшәй. Краснодар крайы (5,2 миллиондан ашыу халыҡ) һәм Татарстан (3,8 миллион самаһы) шулай уҡ тәүге өсәү иҫәбенә инде.
Дөйөм алғанда, 15 октябрҙән 25-нә тиклем уҙғарылған декадала уҡыусыларыбыҙ 2,2 миллиондан ашыу баҫмаға яҙылды.
Ағымдағы йылда «Рәсәй почтаһы» подписка кампанияларына ярҙам итеүгә 1 миллиард һумдан ашыу аҡса тотондо. Халыҡ һәм нәшерселәр өсөн барлыҡ ташламалар ҙа һаҡланған, тип билдәләнеләр «Рәсәй почтаһы»ның Башҡортостандағы филиалында.


text:
Анкарала Сыңғыҙ Айтматов ижадының башҡорт әҙәбиәтенә тәьҫире тураһында һөйләштеләр
Анкарала билдәле ҡырғыҙ яҙыусыһы Сыңғыҙ Айтматовтың ижади мираҫын өйрәнеүгә арналған Халыҡ-ара ғилми конференция булып уҙҙы. Унда Рәсәй фәндәр академияһының Өфө ғилми үҙәге Тарих, тел һәм әҙәбиәт институты директоры, филология фәндәре докторы Фирҙәүес Хисаметдинова һәм Башҡорт дәүләт университеты уҡытыусыһы Гөлназ Ҡотоева ҡатнашты. Башҡорт ғалимдары, Американың Ҡушма штаттары, Рәсәй, Ҡаҙағстан, Ҡырғыҙстан, Төркиә, Үзбәкстан һәм Япония ғалимдары менән берлектә, Сыңғыҙ Айтматов ижадының башҡорт әҙәбиәтенә тәьҫире, башҡорт халыҡ ижадында һәм яҙыусы әҫәрҙәрендә мифологик сюжеттарҙың тап килеүе тураһында һөйләне.
ТЮРКСОЙ халыҡ-ара ойошма һәм Анкара университеты ойошторған конференция сиктәрендә күренекле йәмәғәт эшмәкәре һәм яҙыусының тормошо тураһында документаль фильм, “Аҡ пароход” нәфис фильмы һәм “Манҡорт” спектакле (Эскишехир ҡалаһы дәүләт театры) күрһәтелде.
Конференцияла шулай уҡ Сыңғыҙ Айтматовтың һеңлеһе, Мәскәү дәүләт университеты профессоры Мария Айтматова, Зәйнулла Рәсүлевтың тыуасары Әминә Ғәзизова, Мәскәү дәүләт университеты профессоры, билдәле ҡаҙаҡ яҙыусылары Мөхтәр Ауэзов һәм Абайҙың ижадын тикшереүсе Николай Анастасьев ҡатнашты.


text:
Майҙа республика халҡын өҫтәмә ял көндәре көтә Фото: Олег Яровиков
Майҙа республика халҡын өҫтәмә ял көндәре көтә
Майҙа республика халҡын өҫтәмә ял көндәре көтә Фото: Олег Яровиков
ӨФӨ, 2015 йыл, 3 апрель. /«Башинформ» мәғлүмәт агентлығы, Гөлфиә Акулова/.
Май айында республика халҡын өҫтәмә ял көндәре көтә. Байрамдарға бәйле 1, 2, 3, 4 һәм 9, 10, 11 май ял көндәре булып тора. 30 апрелдәге һәм 8 майҙағы эш ваҡыты бер сәғәткә ҡыҫҡара, тип хәбәр иттеләр Башҡортостандың Хеҙмәт һәм халыҡты социаль яҡлау министрлығынан.
1 май — Яҙ һәм Хеҙмәт байрамы, 9 май — Еңеү көнө — ял көндәре. Хеҙмәткәрҙәрҙең ял һәм байрам көндәрен һөҙөмтәле файҙаланыуы маҡсатында 4 ғинуарҙағы (йәкшәмбе) ял көнө 4 майға (дүшәмбе) күсерелде. 9 май шәмбегә тура килә. Ял һәм эшләмәгән байрам көндәре тап килгәндә ял көнө байрамдан һуңғы эш көнөнә күсерелә. Тимәк, 9 майҙағы (шәмбе) ял көнө 11 майға (дүшәмбе) күсерелә.
Рәсәйҙең Хеҙмәт кодексы сатьяһы нигеҙендә төп һәм өҫтәмә түләнгән йыллыҡ отпуск биргәндә 1 һәм 9 майҙағы ял көндәре отпусктың календарь көндәре иҫәбенә индерелмәй.


text:
Фарсы теле
Фарсы теле (زبان فارسی — zabân-e fârsi) — иран телдәре араһында иң таралғаны, Ирандың рәсми дәүләт теле. Фарсы теленең варианттары шулай уҡ Афғанстанда (дари́ йәки фарси́-кабули́) һәм Тажикстанда (таджик теле) дәүләт теле булып тора. Шулай уҡ Пакистанда таралған. Фарсы телендә һөйләшеүселәр шулай уҡ Фарсы ҡултығы (Бәһрәйн, Ираҡ, Оман, Йәмән, Берләшкән Ғәрәп Әмирлеге)илдәрендә йәшәйҙәр.
X—XII быуаттарҙан башлап фарси теле халыҡ-ара аралашыу теле, көнсығыштағы киң ислам донъяһының мәҙәниәт һәм фән теле функцияһын башҡара, Төркиә, Кавказ, Ҡырымдан алып Үҙәк Азия һәм Һиндостанға тиклем төбәк телдәренә ҙур йоғонто яһай.
Әҙәби һәм һөйләш теле башҡа иран, төрки һәм һинд-арый телдәре үҫешенә булышлыҡ итә.
Фарсы һәм дари телдәре яҙмаһы, ғәрәп имләһе нигеҙендә төҙөлгән һәм ғәрәп телендә булмаған өндәр өсөн бер нисә хәреф өҫтәлгән — фарсы имләһе. Таджик телендә кириллица ҡулланыла.
Шулай уҡ ҡарағыҙ[үҙгәртергә | вики-тексты үҙгәртергә]
- Һөйләшеүселәр һаны буйынса телдәр исемлеге
- Телдәрҙең Интернетта ҡулланылышы
- Киң таралған телдәр исемлеге
Иҫкәрмәләр[үҙгәртергә | вики-тексты үҙгәртергә]
- ↑ Windfuhr G. and Perry J.R. Persian and Tajik. / The Iranian Languages. NY. 2009
- ↑ Iran, 36 млн (51 %) — 33 млн (45 %) Loc.gov, Afghanistan, 16 369 мең (50 %), Tajikistan, 5 770 мең (80 %), Uzbekistan, 1,2 млн (4.4 %)
Һылтанмалар[үҙгәртергә | вики-тексты үҙгәртергә]
- Ғайсина Г. Р., Зәйнуллин М. В. Фарсы теле // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013. — ISBN 978-5-88185-143-9.


text:
2014 йылда «500 ферма» программаһы ҡатнашыусылары булырға төбәктең 94 ауыл хужалығы предприятиеһы планлаштыра
Һөт етештереүҙә хәлде яҡшыртыу Башҡортостандың ауыл хужалығы министрлығы «500 ферма» республика программаһы ҡатнашыусыларының иҫәбен арттырыуҙа күрә.
— Муниципаль райондарҙың ауыл хужалығы идараһы (бүлектәре) һәм уҙғарылған консультациялар йомғаҡтарының мәғлүмәттәре буйынса, 2014 йылда был программала 94 ауыл хужалығы предприятиеһы ҡатнашырға планлаштыра. 11 предприятие документтарын конкурс комиссияһына тапшырҙы, уларҙың һигеҙе программаның ҡатнашыусыһы статусына эйә булды. Был уларға 12 һөт-тауар фермаһын яңыртырға мөмкинлек бирәсәк, — тип билдәләне беренсе кварталда эштең йомғаҡтары буйынса видеоселектор кәңәшмәһендә БР ауыл хужалығы министрының беренсе урынбаҫары Азат Йыһаншин.
Кәңәшмә эшендә муниципаль район хакимиәттәренең ауыл хужалығы идаралығы (бүлектәре) начальниктары һәм баш зоотехниктары, мәғлүмәт-консультация үҙәктәре директорҙары, шулай уҡ ветеринария станциялары начальниктары һәм ауыл хужалығы предприятиелары етәкселәре ҡатнашты.
Министрлыҡтың матбуғат хеҙмәтенән хәбәр итеүҙәренсә, кәңәшмәлә шулай уҡ көтөүҙе һәм тоҡом малын үҫтереү эше буйынса хәлде анализланылар. Бынан тыш, ветеринар хеҙмәтләндереү тәьминәте, янғын хәүефһеҙлеге һәм алдағы янғын хәүефе миҙгеленә әҙерлек мәсьәләләре тикшерелде.


text:
Ғинуар айында Башҡортостанда 188 мең квадрат метр торлаҡ төҙөлгән
ӨФӨ, 2015 йыл, 12 февраль. /«Башинформ» мәғлүмәт агентлығы, Эльвира Латипова/.
Ғинуарҙа Башҡортостанда финанслауҙың бөтә сығанаҡтары иҫәбенә 188 мең квадрат метр торлаҡ төҙөлгән. Был 2014 йылдың ғинуары менән сағыштырғанда 2,1 тапҡырға күберәк, тип хәбәр итә Башҡортостанстат.
Татарстан — ошо күрһәткес буйынса (282,1 мең квадрат метр) Волга буйы федераль округында лидер.
Мең кеше иҫәбенә йортто сафҡа индереү күрһәткесе буйынса (46 квадрат метр) Башҡортостан округта өсөнсө урында тора. Алда — Татарстан һәм Удмурт Республикаһы.
Башҡортостандың торлаҡ төҙөлөшө структураһында халыҡтың өлөшө өҫтөнлөк итә — 65,4 процент. Ғинуарҙа республикала йәшәүселәр үҙ иҫәбенә һәм кредит ярҙамында дөйөм майҙаны 122,9 квадрат метрлыҡ йорттар төҙөгән. Был 2014 йылдың ғинуарына ҡарата 2,3 тапҡырға күберәк. Предприятие һәм ойошмалар 65,1 мең квадрат метр торлаҡты файҙаланыуға тапшырған.


text:
Бизнес-инкубаторҙарҙа яңы эш башлаусы эшҡыуарҙарға үҫеү өсөн шарттар булдырыла
Башҡортостанда бизнес-инкубаторҙар һөҙөмтәлерәк эшләй башланы. Былтыр уҙған осорҙар менән сағыштырғанда республиканың бизнес-инкубаторҙарындағы резиденттарҙан төрлө кимәлдәге бюджеттарға һалым керемдәре артыуы күҙәтелде. Был турала БР Эшҡыуарлыҡ һәм туризм буйынса дәүләт комитеты матбуғат хеҙмәте хәбәр итә.
Хәҙерге ваҡытта Башҡортостанда өс бизнес-инкубатор эшләй — Салауат, Сибай һәм Октябрьский ҡалаларында. Уларҙың төп маҡсаты булып бәләкәй эшҡыуарлыҡ субъекттарына аяҡҡа баҫыу осоронда ярҙам итеү өсөн мөмкин тиклем уңайлы шарттар булдырыу тора.
Әлеге ваҡытҡа бизнес-инкубаторҙарҙа 187 резидент урынлаштырылған, улар 1096 эш урыны ойошторған. Бында эшҡыуарҙар производство, агросәнәғәт эшмәкәрлеге өлкәһендә мәшғүл, проект-эҙләнеү, клининг хеҙмәтләндереүе һәм башҡа эш төрҙәрен алып бара. Үҙ бизнесын яйға һалғас, улар «кескәйҙәр» партияһы өсөн урын бушата.


text:
Фото:
Өфөлә Дамир Йәлилов исемендәге Ҡала фото йорто асылды
Фото:
Өфөлә ҡалалағы тәүге махсус фотогалерея эшләй башланы. Фото йортоноң беренсе күргәҙмәһендә был проектты башлап ебәреүсе һәм уны ойоштороусы Дамир Йәлиловтың эштәре тәҡдим ителә. Ҡыҙғанысҡа ҡаршы, уға эшенең һөҙөмтәһен күрергә насип булманы. Фото йорто директоры Гүзәл Сәйфетдиарова хәбәр итеүенсә, генерал Горбатов урамындағы 7/5 һанлы йортта урынлашҡан бүлмә Өфө хакимиәте тарафынан бирелгән. Өфө фоторәссамдары өсөн галерея күргәҙмә залын һәм яҡтылыҡ техникаһы менән йыһазландырылған студияны тәҡдим итергә әҙер. Ҡала халҡы күргәҙмәләргә бушлай йөрөй аласаҡ.
«Ҡыҙғанысҡа ҡаршы, Дамирға эшенең һөҙөмтәһен күрергә насип булманы. Әммә уның был ҡаҙанышы үҙе хаҡында хәтер һаҡлаясаҡ», — тип билдәләне фотогалереяны ойоштороусы – Дамир Йәлиловтың апайы Елена Астахова.
Бөгөн иһә Фото йорто баш ҡала халҡы һәм ҡунаҡтары өсөн үҙ ишектәрен асты. Киләсәктә бында ай һайын экспозицияларҙы яңыртып тороу планлаштырыла, тип хәбәр иттеләр ойошма хеҙмәткәрҙәре.


text:
Башҡортостанстат Бөтә Рәсәй ауыл хужалығы иҫәбен алыуға әҙерлек сиктәрендә районлаштырыуҙы тамамланы
ӨФӨ, 2015 йыл, 25 ноябрь. /«Башинформ» мәғлүмәт агентлығы, Олеся Серёгина/.
Башҡортостанстат белгестәре 2016 йылғы Бөтә Рәсәй ауыл хужалығы иҫәбен алыуға әҙерлек сиктәрендә районлаштырыу үткәрҙе. Республиканың ҡала округтары һәм муниципаль райондары биләмәләре инструктор һәм иҫәпләү участкаларына бүленде, иҫәп алыу объекттары тураһында мәғлүмәт йыйыусыларҙың һаны билдәләнде.
Башҡортостанстатта билдәләүҙәренсә, районлаштырыу иҫәп алыу системаһының программа тәьминәтен, иҫәп алыу объекттары исемлектәрен төҙөү буйынса программа комплексын ҡулланып башҡарылған.
Һәр муниципаль район һәм ҡала округы мәғлүмәттәре нигеҙендә республика кимәлендә йыйылма отчет яһаласаҡ, ауыл хужалығы иҫәбен алыу объекттары хаҡында мәғлүмәт йыйыусы кешеләрҙең һаны иҫәпләп сығарыласаҡ. Уларҙы уҡытыу планлаштырыла, инструктор участкаларын биләмәләргә урынлаштырыу, транспорт хеҙмәтләндереүе схемалары һәм башҡа саралар билдәләнә.


text:
Нефтекамала 22 йәш ғаилә торлаҡ һатып алыуға социаль түләүҙәр алды
Нефтекамала йәшәгән 22 йәш ғаилә торлаҡ һатып алыуға дәүләттән финанс ярҙам алды. Торлаҡ һатып алыу һәм йорт төҙөү өсөн социаль түләүҙәр алыуға сертификаттар ҡала хакимиәтендә тапшырылды. Бындай ярҙам федераль һәм республика бюджеттары иҫәбенә «Торлаҡ» айырым маҡсатлы федераль программаһының «Йәш ғаиләләрҙе торлаҡ менән тәьмин итеү» ярҙамсы программаһы сиктәрендә күрһәтелде.
Нефтекама хакимиәтенең мәғлүмәт-аналитика бүлеге мәғлүмәттәре буйынса, бөгөнгө көнгә ҡалала 1010 йәш ғаилә бындай түләүҙәр алыуға сиратта тора. Былтыр 10 йәш ғаилә 50 миллион һумдан ашыу суммаға социаль түләүҙәр алған. Быйыл программаға ингән ғаиләләр һаны икеләтә артҡан. Ярҙам итеү саралары бының менән генә сикләнмәй. Ағымдағы йылда йәнә 19 йәш ғаиләгә республика программаһы сиктәрендә финанс ярҙам күрһәтеү планлаштырыла.


text:
Рөстәм Хәмитов Сочиҙа Паралимпияла ҡатнашыусы Башҡортостан спортсыларын һәм тренерҙарын ҡотланы
17 мартта Башҡортостан Президенты Рөстәм Хәмитов Сочиҙа ХI ҡышҡы Паралимпия уйындарында республиканан сығыш яһаусы спортсыларға һәм тренерҙарға ҡотлау телеграммаларын юлланы, тип хәбәр иттеләр төбәк башлығының матбуғат хеҙмәтенән.
Республика башлығы ҡотлауҙарын Уйындар призерҙары – Ирек Зарипов, Азат Ҡарасурин, Кирилл Михайлов, Александр Давидович һәм тренерҙары — Әмир Ғүмәров, Салауат Ғүмәров һәм Надежда Ғүмәрова алдылар. Телеграммаларҙа республика етәксеһе Башҡортостан атлеттарының спорт ҡаҙаныштарына һоҡланыу белдерҙе һәм уларға яңы чемпион исемдәрен теләне.
Башҡортостан спортсылары Рәсәй йыйылмаһының дөйөм команда зачетына дүрт бронза, бер көмөш һәм ике алтын алып килде. Паралимпия уйындарында сығыш яһаусы һәм призлы урындар яулаусы Башҡортостан спортсыларын республикаға ҡайтыу менән аҡсалата бүләктәр көтә.


text:
Дөйөм Рәсәй халыҡ фронты төбәк телеканалдарын яҡлаясаҡ
ӨФӨ, 2014 йыл, 30 декабрь. /«Башинформ» мәғлүмәт агентлығы, Арина Рәхимҡолова/.
«Халыҡ фронты — Рәсәй өсөн» Дөйөм Рәсәй йәмәғәт хәрәкәте 2015 йылдың 1 ғинуарынан реклама өсөн килем алмаясаҡ кабелле телеканалдарҙы яҡлап сығыш яһай. Дөйөм Рәсәй халыҡ фронтының Үҙәк штабы рәйестәше Александр Бречалов ярҙам күрһәтеү тураһында үтенес менән Рәсәй Президенты Владимир Путинға мөрәжәғәт иткән.
— Ҡағиҙә булараҡ, кабелле телеканалдар — муниципаль һәм төбәк кимәлендәге бойондороҡһоҙ киң мәғлүмәт саралары, — тип билдәләне ул. — Илдең күп төбәктәренән тап ошо телекоммуникация өлкәһе вәкилдәре Дөйөм Рәсәй халыҡ фронтына мөрәжәғәт иткән.
Александр Бречалов иҫәпләүенсә, закон үҙ көсөнә инһә, 1,7 меңгә яҡын кеше эштән китергә мәжбүр буласаҡ. Күп кенә субъекттарҙа ошо телеканалдар төбәк һәм муниципаль хәбәрҙәр буйынса халыҡҡа төп мәғлүмәт биреү сараһы булып тора.
Бынан тыш, Александр Бречаловтың фекеренсә, был федераль телеканалдарҙа реклама бирергә мөмкинлеге булмаған бәләкәй һәм урта эшҡыуарлыҡҡа ла кире йоғонто яһай.
Әлеге мәсьәлә Өфөлә «Төбәктәге телерадиотапшырыу хеҙмәтенең проблемалары» түңәрәк өҫтәлендә ҡаралды. Уны Журналистарға хоҡуҡи ярҙам үҙәге ойошторҙо. Телевидение хеҙмәткәрҙәре закон ҡабул ителгәндән һуң төбәк телеканалдары берҙән-бер килем сығанағы — рекламанан мәхрүм ҡаласаҡ, ә абоненттарҙан килгән табышты операторҙар үҙҙәренә ала тип зарланды.
Түңәрәк өҫтәл йомғаҡтары буйынса хәлде контролгә алырға, һәм Рәсәй Президенты ҡуйған бурыстарҙы ғәмәлгә ашырыу сиктәрендә Медиафорумдың һөҙөмтәләре буйынса башҡа төбәктәрҙәге хәлде өйрәнергә ҡарар ителде. Һуңынан РФ Дәүләт Думаһына һәм Хөкүмәтенә тәҡдим менән сығырға, тапшырыусылар һәм кабелле операторҙарҙың үҙ-ара мөнәсәбәтен яйға һалырға кәрәк.


text:
«Алексеевка» совхозы иртә өлгөрөүсе кәбеҫтә ултыртыуға төштө
«Алексеевка» совхозының йәшелсә үҫтереүселәре 2,5 гектар иртә өлгөрөүсе кәбеҫтә үрсетмәһен асыҡ грунтҡа ултыртты. Иртә өлгөрөүсе сорттар совхозда 3 гектарҙы биләргә тейеш. Ямғыр йәшелсәселәр планына үҙгәрештәр индерә, шул уҡ ваҡытта ул үҫентеләрҙең ялғанып үҫеп китеүе өсөн бик ҡулай. Шуға күрә, мөмкинлеккә ҡарап бында кәбеҫтә ултыртыуҙы дауам итәләр һәм бөгөн кискә табан кәбеҫтә плантацияһын 4,5 гектарға еткерергә ниәтләйҙәр.
Асыҡ грунтҡа кассета алымы менән ултыртыу өсөн 1 миллион 800 дана үрсетмә үҫтерелгән. Совхозда иртә өлгөрөүселәренән алып һуң өлгөрә торғандарына тиклем йәмғеһе алты сорт үҫтереләсәк. Үрсетмәләрҙе ултыртыу ике МТ-2 ярымавтоматтары ярҙамында алып барыла. Был йәшелсәселәр хеҙмәтен еңелләштерергә һәм эште сифатлы башҡарырға мөмкинлек бирә. Үҫемлекселек цехы начальнигы вазифаһын башҡарыусы Нәзир Фәтҡуллин һүҙҙәренсә, йәмғеһе 45 гектарҙа кәбеҫтә ултыртыласаҡ, ә үрсетмәләрҙе асыҡ грунтҡа ултыртыу эштәрен ун көн эсендә теүәлләргә уйлайҙар. Совхоз тәүге кәбеҫтә күсәндәре уңышын Өфө халҡы өҫтәлдәренә 20 июндә оҙатасаҡ.
Бөгөн иһә хужалыҡта картуф ултыртыла башланы. Икенсе икмәккә совхозда 100 гектар бүленгән.


text:
Билдәле ҡумыҙсы Роберт Заһретдинов Салауат Юлаев ордены менән наградланды
Республика Президенты Указы менән билдәле ҡумыҙсы Роберт Заһретдинов Салауат Юлаев ордены менән наградланды. Был юғары наградаға Роберт Абдрахман улы «мәҙәниәт һәм сәнғәт өлкәһендәге юғары ҡаҙаныштары өсөн» лайыҡ булды, тиелә документта.
Үткән йылдың декабрендә танылған музыкант һәм педагог, «Донъяның виртуоз ҡумыҙсыһы» халыҡ-ара конкурсы лауреаты Роберт Заһретдинов үҙенең 80 йәшлек юбилейын билдәләне. Бөгөн, 13 мартта, Өфөнөң «Нефтсе» мәҙәниәт һарайында уның юбилей кисәһе үтә. Программала республиканың билдәле артистары ҡатнаша.
Ә инде 14-15 мартта Робер Заһретдинов Мәсетле районының Оло Ыҡтамаҡ ауылында үтәсәк төбәк-ара ҡумыҙсылар һәм өзләүселәр конкурсы жюрийын етәкләйәсәк.


text:
Өфөлә вакансиялар арта, эшһеҙҙәр һаны кәмей бара
Өфөлә вакансиялар арта, ә эшһеҙҙәр һаны кәмей бара. Бер аҙнала ғына эш урындары 500-ҙән ашыуға артып, бөгөнгө көндә ҡалала 15800-ҙән ашыу вакансия иҫәпләнә.
Өфөлә әлеге мәлдә туғыҙ мең самаһы кеше рәсми рәүештә эшһеҙ булараҡ теркәлгән. Көсөргәнешлек коэффициенты һәм вакансиялар менән эшһеҙ граждандарҙың нисбәте лә кәмегән һәм был күрһәткес хәҙер 0,6-ға тиң. Баш ҡалала әлеге ваҡытта теркәлгән эшһеҙлек кимәле 1,62 процентты тәшкил итә, тип хәбәр иттеләр ҡаланың халыҡ мәшғүллеге үҙәгендә.


text:
Республикала 31 меңдән ашыу ер участкаһының кадастр хаҡы билдәләнгән
Уҙған йылдың дүртенсе кварталында Башҡортостан Республикаһы буйынса Кадастр палатаһы хеҙмәткәрҙәре менән 31119 ер участкалары буйынса кадастр хаҡы билдәләнгән. Бынан тыш, дәүләт кадастрының мәғлүмәт базаһына раҫланған кадастр хаҡын билдәләү акттарына ярашлы 43313 ер участкалары буйынса иҡтисади характеристикалар тураһындағы мәғлүмәт индерелгән.
Ведомствоның матбуғат хеҙмәтенән хәбәр итеүҙәренсә, 2011 йылдың 1 сентябренән Рәсәй федераль һалым хеҙмәтенең Башҡортостан буйынса идаралығына күсемһеҙ милеккә (шул иҫәптән ер участкаларына) теркәлгән хоҡуҡтар, улар менән алыш-биреш итеү, милек хужалары һәм күсемһеҙ милек объекттары тураһындағы мәғлүмәттәрҙе тапшырыу менән БР буйынса Росреестр идаралығы шөғөлләнә.


text:
Республикала «Изге ҡулдарҙан китап» акцияһы дауам итә Фото: «Китап» нәшриәте
Республикала «Изге ҡулдарҙан китап» акцияһы дауам итә
Республикала «Изге ҡулдарҙан китап» акцияһы дауам итә Фото: «Китап» нәшриәте
ӨФӨ, 2015 йыл, 30 июль. /«Башинформ» мәғлүмәт агентлығы, Әлим Фәйезов/.
Зәйнәб Биишева исемендәге Башҡортостан «Китап» нәшриәте Әҙәбиәт йылына арналған «Изге ҡулдарҙан китап» акцияһын дауам итә.
Уҙған шишәмбелә «Китап» нәшриәте магазинында Башҡортостандың Халыҡтар дуҫлығы йорто директоры урынбаҫары Альмира Ҡолдәүләтова Өфө районы Ҡыҙыл Яр ауылы мәктәбенә тапшырыу өсөн китаптар һатып алды. Танылған яҙыусы, сатирик, юморист Марсель Сәлимов — Өфө ҡалаһындағы оло йәштәгеләр һәм инвалидтар өсөн йорт-интернат ветерандарына, ә «Сәнғәт кешеләре» фонды етәксеһе Альмира Соломинова Сермән балалар йортона китаптар бүләк итте. Эстафетаны Өфө ҡалаһының «Халыҡтар дуҫлығы» китапханаһы мөдире Роза Әбдиева һәм педагогия фәндәре кандидаты, М.Аҡмулла исемендәге Башҡорт дәүләт педагогия университеты доценты Екатерина Савельева ҡабул итте.
Акцияға яҙыусы Александр Белкин да ҡушылды, ул ҡаланың социаль приют тәрбиәләнеүселәренә «Йыл миҙгелдәре» китабын тапшырҙы.


text:
Башҡортостан Финанс министрлығы 2014 йылдағы облигациялар буйынса 170,5 миллион һум түләне
ӨФӨ, 2016 йыл, 14 апрель. /«Башинформ» мәғлүмәт агентлығы, Олеся Серёгина/.
Ведомствоның сайтында хәбәр итеүҙәренсә, 13 апрелдә Башҡортостан Финанс министрлығы 2014 йылдағы облигациялар буйынса алтынсы купон килемен түләүгә 170,5 миллион һум аҡса күсерҙе.
6 миллиард һумға облигациялар сығарыу 2014 йылдың 16 октябрендә урынлаштырылған. Әйләнеш срогы — 1638 көн. 18 купон түләү ҡаралған. Купон осороноң оҙайлылығы 91 көн тәшкил итә. Купон килеменең ставкаһы — йылына 11,4 процент.


text:
Мәскәүҙә «Асыҡ инновациялар» форумында БДМУ-ның йәш ғалимдары Башҡортостан менән таныштыра Фото: Олег Яровиков
Мәскәүҙә «Асыҡ инновациялар» форумында БДМУ-ның йәш ғалимдары Башҡортостан менән таныштыра
Мәскәүҙә «Асыҡ инновациялар» форумында БДМУ-ның йәш ғалимдары Башҡортостан менән таныштыра Фото: Олег Яровиков
ӨФӨ, 2015 йыл, 29 октябрь. /«Башинформ» мәғлүмәт агентлығы, Эльмира Сабирова/.
Ошо көндәрҙә Мәскәүҙең ВДНХ майҙансығында барған «Асыҡ инновациялар» форумында Башҡорт дәүләт медицина университетының йәш ғалимдары республика менән таныштыра. Валентин Кудряшов һәм Эдуард Ғәлләмовтың яңы эштәре студенттарҙы, интерндарҙы һәм ординаторҙарҙы уҡытыу өсөн тәғәйенләнгән. Был — эндоскопия хирургияһында мануаль оҫталыҡты үҫтереү өсөн модулле программа-тренажер.
«2015 йылдың башында БДМУ-ның дөйөм хирургия кафедраһында беҙҙең тренажерҙар ярҙамында әҙерләнгән симуляция класы асылды, — тип һөйләне Валентин Кудряшов. — Университеттың хирургия кафедраларында ошондай бер нисә класс асырға һәм артабан ошо эштәрҙе белем биреү программаларына индерергә ниәтләйбеҙ».
«Асыҡ инновациялар» форумында Рәсәй һәм сит ил компанияларының яңы асыштары күрһәтелә.
Уның сиктәрендә Инновациялар шоуы, шулай уҡ эшҡыуарлыҡ һәм яңы технологиялар өлкәһе эксперттарының оҫталыҡ дәрестәре ойошторола. «100 инноватор» халыҡ-ара төркөмө булдырыла, унда компанияларҙың 35 йәшкәсә вәкилдәре ҡатнаша.


text:
Ял көндәрендә Өфөлә ауыл хужалығы йәрминкәләре ойошторола Фото: Олег Яровиков
Ял көндәрендә Өфөлә ауыл хужалығы йәрминкәләре ойошторола
Ял көндәрендә Өфөлә ауыл хужалығы йәрминкәләре ойошторола Фото: Олег Яровиков
ӨФӨ, 2016 йыл, 19 август. /«Башинформ» мәғлүмәт агентлығы, Олеся Серёгина/.
20 һәм 21 августа Өфөлә ауыл хужалығы йәрминкәләре ойошторола. Улар Спорт һарайы ( Зорге урамы, 41), «Ҙур баҙар» (Жуков урамы, 51) һәм Зинин биҫтәһендә «Карауан» сауҙа комплексы (Төҙөүселәр урамы, 1г) алдындағы майҙанда уҙа.
Йәрминкәләргә Башҡортостандың төрлө райондарынан ауыл хужалығы продукцияһы тейәлгән 80-дән ашыу машинаның ҡатнашыуы көтөлә.


text:
Өфөнөң Дим районында 14 етем балаға фатирҙарҙан асҡыстар тапшырылды
Өфөнөң Дим районында етем балаларға фатирҙарҙан асҡыстар тапшырыу тантанаһы үтте. Сарала ҡала Советы рәйесе Евгений Семивеличенко ҡатнашты.
14 етем балаға Дим районында индивидуаль йылытыу системалары менән йыһазландырылған бер һәм ике бүлмәле фатирҙар бирелде. Бүлмәләр дәүләт заказы буйынса йыл дауамында төҙөлгән өс ҡатлы йорттарҙа урынлашҡан.
— Яңы фатирҙарҙа һеҙгә тәүге көндәрҙән үк йәшәүе уңайлы булһын тип тырыштыҡ, — тине Евгений Семивеличенко. – Фатирҙы мебель менән йыһазлау уны һатып алыуға бәрәбәр. Шуға күрә Өфө депутаттары һеҙҙҙең өсөн иң кәрәкле нәмәләр — мебель һәм техника һатып алды.
Етем балаларға ярҙам итеү йолаһы ҡала Советында бер нисә йыл элек барлыҡҡа килгән. 2007 йылда депутаттар ете фатирҙы мебель менән йыһазлаған, 2008 йылда – ун, 2009 йылда – 58, былтыр 14 фатир өсөн мебель һатып алынған.
Дим районы хакимиәтенән өй туйлаусыларға аҙыҡ-түлек продукттары йыйылмаһы, шулай уҡ баҫма продукция тапшырылды.


text:
Башҡортостан командаһы – Бөтә Рәсәй профсоюз агитбригадалары конкурсы лауреаты
Башҡортостан Республикаһы Профсоюздар Федерацияһы командаһы Екатеринбургта үткән «Профсоюздар – лайыҡлы хеҙмәт өсөн» II Бөтә Рәсәй профсоюз агитбригадалары конкурсы лауреаты булды.
БР Профсоюздар федерацияһы матбуғат хеҙмәтенән хәбәр итеүҙәренсә, дөйөм алғанда, конкурста 13 команда ҡатнашты. Свердловск өлкәһе Профсоюздар федерацияһы рәйесе Андрей Ветлужских әйтеүенсә, илебеҙҙең төрлө төбәктәре һәм иҡтисадтың төрлө тармаҡтары исеменән конкурста ҡатнашыусы командалар һаны йылдан-йыл арта бара. Был профсоюз агитбригадалары хәрәкәтенең киңәйә барыуын, Бөтә Рәсәй күләмендә ысын мәғәнәһендә киң ҡолас алыуын раҫлай.
Конкурс программаһына байтаҡ саралар, шул иҫәптән ижади оҫтаханалар эше лә индерелгән. Унда эшләп, ҡатнашыусылар агитбригаданың жанр булараҡ үҙенсәлектәре тураһында белде, актер оҫталығының үҙенсәлектәре, сәхнә телмәре техникаһы, артистың тасуири уҡыу серҙәре менән танышты.


text:
Өфөлә Константин Хабенскийҙың барлыҡ ижади студияларында шөғөлләнгән балалар йыйыласаҡ
2013 йылдың июнендә Өфөлә Константин Хабенскийҙың хәйриә фонды ҡарамағындағы ижади үҫеш студиялары араһында «Ҡауырһын-2013» («Оперение») бөтә Рәсәй фестивале үтә. Был хаҡта «Родина» кинотеатрында үткән матбуғат конференцияһында актер үҙе хәбәр итте. Өфөгә ул фестивалде ойоштороу мәсьәләһен хәл итеү һәм Өфө студияһында оҫталыҡ дәресен үткәреү маҡсатында килгән.
— Өфөгә барлыҡ 13 ижади үҫеш студияһында шөғөлләнгән балаларҙың килеүе көтөлә, — тип хәбәр итте Константин Хабенский. – Йәмғеһе 450-нән ашыу бала. Бында, Екатеринбургтағы кеүек үк, тәжрибәле актерҙар ҡатнашлығында оҫталыҡ дәрестәре һәм тренингтар үткәреләсәк. Бәлки, урындағы кино индустрияһы вәкилдәре лә саҡырылыр.
Константин Хабенскийҙың ижади үҫеш студияһы Өфөнөң 49-сы мәктәбендә 2011 йылдың көҙөндә асылды. Бындай студиялар Рәсәйҙең байтаҡ ҡалаларында эшләй. Балалар уларҙа бушлай шөғөлләнә.
— Беҙ буласаҡ кино һәм театр актерҙарын әҙерләмәйбеҙ, — тип һыҙыҡ өҫтөнә алды Константин Хабенский. – Беҙҙең өсөн баланы ҡыҙыҡһындырыу, илһамландырыу мөһим. Тәүге һөҙөмтәләр ҙә бар: күп йылдар тотлоғоу менән яфаланған бер бала иркен һөйләшә башланы. Икенсе төркөмдә аралашмаусан, йомоҡ бер малай, студияла ике йыл шөғөлләнгәндән һуң, үҙенең төркөмөндә лидер булып йөрөй.
Константин Хабенский һүҙҙәренсә, уның коллегалары балалар менән бушлай шөғөлләнә. Өфөгә Леонид Ярмольник, Елизавета Боярская кеүек билдәле актерҙар килеп китте.
— Йылдан йыл балаларҙың үҫеш кимәле күтәрелә бара. Урындағы педагогтарҙың оҫталығы һәм профессионаллеге көслө йоғонто яһай, — тип билдәләне Константин Хабенкий.


text:
Иртәгә Башҡортостанда урыны менән 42 градусҡа тиклем һыуытасаҡ
2 февралдән 4-енә тиклем Башҡортостанда һауа шарттарына бәйле ғәҙәттән тыш хәл режимы иғлан ителә. «Башинформ» агентлығына был турала Башгидрометтың баш синоптигы Анна Козаева хәбәр итте. Уның һүҙҙәренсә, республика территорияһында төнөн һауа температураһының минус 29-34 градусҡа тиклем төшөүе, урыны менән 42 градусҡа етеүе көтөлә.
— Иртәгә көндөҙ 23-28 градус һыуыҡ буласаҡ, — тине Анна Козаева. – Йома, 3 февралдә, көндөҙ минус 23-27 градус, 4 февралдә 17-22 градус һыуыҡ булыуы көтөлә.


text:
Өфөлә «Иҙел» башҡорт һәм татар йыры фестивале талантлы йәштәрҙе йыя
ӨФӨ, 2016 йыл, 29 сентябрь. /«Башинформ» мәғлүмәт агентлығы, Ләйлә Аралбаева/.
«Иҙел» башҡорт һәм татар йыры фестивале йәнә талантлы йәштәрҙе йыя. 18 ноябрҙә «Башҡортостан» дәүләт концерт залында конкурс көнө, 19-да фестивалдең гала-концерты була.
Мәскәүҙән, Ҡырымдан һәм илдең башҡа төбәктәренән, шулай уҡ Ҡытайҙан, Ҡаҙағстандан, Латвиянан килгән конкурсанттар бер сәхнәлә сығыш яһай. Улар «башҡорт йәки татар халыҡ йыры», «башҡорт йәки татар эстрада йыры», «автор-башҡарыусы», «иң яҡшы вокаль-инструменталь ансамбль» номинацияларында көс һынаша.
Йәш артистар менән бергә «Иҙел» фестиваленең атҡаҙанған лауреаттары Зилиә Бәхтиева һәм «Әс-Сәләм» төркөмө, Нурзиә Сабитова, Лилиана Ғәзизова, Айнур «Энерджайзер» Тәҡиуллин сығыш яһай. Абруйлы ҡунаҡтар — Ринат Ибраһимов, Венера Ғәниева, Филүс Ҡаһиров, Айгөл Һағынбаева.


text:
ШОС илдәре башлыҡтары Советының киләһе ултырышы 2016 йылдың сентябрендә Ташкентта уҙасаҡ Фото: сараның рәсми сайтынан
ШОС илдәре башлыҡтары Советының киләһе ултырышы 2016 йылдың сентябрендә Ташкентта уҙасаҡ
ШОС илдәре башлыҡтары Советының киләһе ултырышы 2016 йылдың сентябрендә Ташкентта уҙасаҡ Фото: сараның рәсми сайтынан
ӨФӨ, 2015 йыл, 10 июль. /«Башинформ» мәғлүмәт агентлығы, Әлим Фәйезов/.
Шанхай хеҙмәттәшлек ойошмаһы илдәре башлыҡтары Советының киләһе ултырышы 2016 йылдың сентябрендә Ташкентта уҙасаҡ. Был хаҡта Үзбәкстан президенты Ислам Кәримов Өфөлә белдерҙе. Башҡортостандың баш ҡалаһында Шанхай хеҙмәттәшлек ойошмаһы илдәре башлыҡтарының киңәйтелгән ултырышы бара. Унда Рәсәй, Ҡытай, Ҡаҙағстан, Тажикстан, Ҡырғыҙстан һәм Үзбәкстан етәкселәре, шулай уҡ биш күҙәтеүсе илдең (Монголия, Һиндостан, Иран, Пакистан һәм Афғанстан) башлыҡтары, Рәсәй Президенты ҡунағы булараҡ Төркмәнстан президенты ҡатнаша.
Киләһе йылда Шанхай хеҙмәттәшлек ойошмаһында рәйеслек итеү Рәсәйҙән Үзбәкстанға күсә. Сара 2016 йылдың сентябрендә уҙғарыласаҡ тип күҙаллана. Ислам Кәримов һүҙҙәренсә, Совет ултырышының аныҡ датаһы донъялағы, шулай уҡ Шанхай хеҙмәттәшлек ойошмаһына ингән илдәрҙәге хәлдәргә ҡарап билдәләнәсәк.


text:
Рөстәм Хәмитов: «Республика инвестиция программаһы — стратегик планлаштырыу инструменты»Фото: Андрей Старостин
Рөстәм Хәмитов: «Республика инвестиция программаһы — стратегик планлаштырыу инструменты»
Рөстәм Хәмитов: «Республика инвестиция программаһы — стратегик планлаштырыу инструменты»Фото: Андрей Старостин
Башҡортостанда 2013 йылда Республика адреслы инвестиция программаһын тормошҡа ашырыуға йомғаҡтар яһалды.
БР Хөкүмәте ултырышында Башҡортостан Президенты Рөстәм Хәмитов хәбәр итеүенсә, уны ғәмәлгә ашырыуға үткән йылда бөтә төбәк бюджетынан 10 процент самаһы йүнәлтелгән.
— Дөйөм алғанда программа 2013 йылда уңышлы тамамланды. Үҙләштереү күләме 13 миллиард һумдан артты. Ул 2012 йылға ҡарағанда 4,4 процентҡа күберәк, һәм 2012 йылда беренсе тапҡыр раҫланған пландың өстән ике өлөшөн тиерлек уҙҙы, — тип билдәләне Рөстәм Хәмитов.
Төбәк башлығы фекеренсә, Республика адреслы инвестиция программаһын тормошҡа ашырғанда, сығымдарҙы планлаштырғанда оптималь балансҡа ирешеп булған. Һүҙ тәү сиратта, 2016 йылға мәктәпкәсә учреждениеларға сиратты тулыһынса бөтөрөү өсөн, балалар баҡсалары төҙөү тураһында бара.
Бынан тыш, былтыр республикала халыҡтың торлаҡ шарттарын яҡшыртыу, коммуналь хужалыҡты модернизациялау, тамамланмаған төҙөлөш күләмен кәметеү һәм Башҡортостандың Урал аръяғы һәм төньяҡ-көнсығыш райондарын үҫтереү буйынса әүҙем эш алып барылған. Республика ҡалаларының инфраструктуралары яңы торлаҡ төҙөүгә әҙерләнгән.
— Былтыр күп өлкәләр буйынса эштәр алға барҙы. Инженер инфраструктураһын үҫтереүгә ғәйәт ҙур сумма йүнәлтелде – 2,8 миллиард һум. Был беҙгә 2,5 миллион квадрат метр торлаҡҡа эйә булырға һәм, бынан тыш, артабан киңәйтелгән сәнәғәт һәм шәхси төҙөлөш өсөн нигеҙ һалырға мөмкинлек бирҙе. Инфраструктурала экономияларға ярамай. Был эште дауам итергә тейешбеҙ. Бигерәк тә ул әһәмиәтле, яҡшы һөҙөмтәләр бирә, — тип үҙ ҡарашын белдерҙе Башҡортостан Президенты.
Республика Хөкүмәте ултырышында билдәләнгәнсә, былтыр социаль торлаҡ төҙөү, авария хәлендәге йорттарҙан граждандарҙы күсереү буйынса яҡшы күрһәткестәргә өлгәшелгән. Алты меңдән ашыу кеше был программалар буйынса үҙҙәренең торлаҡ шарттарын яҡшыртҡан.
Шулай уҡ алданған өлөшсөләрҙең ҙур өлөшөнә ярҙам күрһәтелгән, 2013 йылда 1,5 мең тирәһе ғаиләнең торлаҡ мәсьәләре хәл ителгән.
— Әммә, тағы ла меңдән ашыу ғаилә бындай мәсьәләне хәл итеүҙе көтөүҙәре тураһында оноторға ярамай, — тип билдәләне Рөстәм Хәмитов. — 2014 йылда, һис шикһеҙ, беҙгә был хәлдән сығырға кәрәк. Ныҡ ауыр мәсьәлә. Уны аңлар, хәл итеү сараларын табыу, ресурстар табыу өсөн өс йыл самаһы ваҡыт кәрәк булды. Һәм һөҙөмтәлә кешеләргә торлаҡтар бирелә башланды.
Президент әйтеүенсә, 2013 йылда республикала 2,5 меңдән ашыу урынға иҫәпләнгән 17 балалар баҡсаһы төҙөлгән һәм реконструкцияланған. Ете һаулыҡ һаҡлау учреждениелары сафҡа индерелгән, уларҙы төҙөүгә тотоноуҙар 2,5 миллиард һумдан ашҡан.
Шул арала Республика адреслы инвестиция программаһын ғәмәлғә ашырыуҙа етди кәмселектәр бар. Мәҫәлән, үткән йылдың беренсе кварталында ни бары 800 мең һум ғына үҙләштерелгән. Беренсе ярты йыллыҡта – йылына бүленгән дөйөм сумманың 20 проценты.
— Системаһыҙ, ритмһыҙ эш характеры һаҡлана, ул инде йыл һуңында ғәҙәттәге авралға килтерә. Ул беҙҙе ҡәнәғәтләндермәй. Был эштең планлаштырыу һәм алып барыу технологияһын тамырынан алып үҙгәртергә кәрәк тип әйткәйнем. Былтыр беҙ был өлкәлә үҙгәрештәр индерҙек, быйылғы Республика адреслы инвестиция программаһын әҙерләгәндә күп яңылыҡтар һалынды. Ул үҙ һөҙөмтәләрен бирер, тип иҫәпләйем, — тигән ышаныс белдерҙе Рөстәм Хәмитов.
2013 йылда 1,8 миллиард һум самаһы үҙләштерелмәй ҡалған, шулай уҡ 576 миллион һумы федераль средстволар. Төп сәбәптәрҙең береһе аҡсаларҙың һуң килеүе, ҡайһы саҡта икенсе ярты йыллыҡта ла. Мәҫәлән, балалар баҡсалары төҙөүгә республика аҡсаны сентябрҙә-октябрҙә генә алған. Шуға ҡарамаҫтан, ҡалған өс-дүрт айҙа төбәк был йүнәлештә күп нәмәләр эшләп өлгөргән.
— Республика адреслы инвестиция программаһын булдырыуҙа принципиаль яңы алымдар тураһында һөйләгәндә, былай тип әйтәм: ул стратегик планлаштырыу инструменты. Һәм ул беҙҙең дәүләт программаларын ғәмәлгә ашырғанда мөһим һәм төплө булырға тейеш. Әлегә Республика адреслы инвестиция программаһы министрлыҡтарҙың һәм ведомстволарҙың, муниципаль берәмек хакимиәттәренең заявкалар һәм теләктәр йыйынтығы. Ләкин был программа системалы һәм баланслы документ түгел. Был системаның нигеҙе күренеп тора, әммә тулыһынса планлаштырылған һәм регламентланған эшкә әле сыға алманыҡ, — тине Башҡортостан Президенты.
Республика башлығы фекеренсә, маҡсатлы ориентирҙарҙы билдәләү менән аныҡ планлаштырыуға күсергә кәрәк.
— Беҙгә ябай үҙләштереү һандары кәрәкмәй. Эштең маҡсатлы күрһәткестәре кәрәк. Беҙгә процесы кәрәкмәй. Беҙгә мәсьәләләр кәрәк, уларҙы төп һөҙөмтәлә беҙ хәл итәбеҙ, — тип һыҙыҡ өҫтөнә алды Рөстәм Хәмитов. — Киләһе йылдан алып министрлыҡтар һәм ведомстволар иң тәүҙә Республика адреслы инвестиция программаһын тормошҡа ашырыуға өлөш индергәндәре, унда билдәләнгән социаль-иҡтисади үҫеш маҡсаттарына ирешеүҙәре тураһында отчет бирәсәк, тип ышанам.
2014 йылда Республика адреслы инвестиция программаһын ғәмәлгә ашырыуға 11-12 миллиард һум йүнәлтеү планлаштырыла.


text:
Республика халҡының поездарға билетты телефон аша бронләү мөмкинлеге тыуҙы
Поезға билетты «Рәсәй тимер юлдары» асыҡ акционерҙар йәмғиәтенең Берҙәм мәғлүмәт-сервис үҙәге телефоны буйынса тәғәйенләп ҡалдырып була. Был турала тимер юл ведомствоһының матбуғат хеҙмәте хәбәр итә.
Элек телефон буйынса бронләү хеҙмәте менән Мәскәү һәм Мәскәү өлкәһе халҡы ғына ҡуллана ала ине, әлеге ваҡытта бөтә Рәсәй халҡы тәғәйенләп ҡалдыра ала, шул иҫәптән Башҡортостанда йәшәүселәр ҙә.
Билетты 8-800-775-00-00 телефоны буйынса «Федераль пассажирҙар компанияһы»ның алыҫ араға дәүләт эсендә һәм халыҡ-ара БДБ илдәренә, Латвия, Литва, Эстония, Абхазия Республикаларына йөрөгән поездарға билетты 43 көндән тәғәйенләп ҡалдырып була. Халыҡ-ара поездарға глобаль хаҡтар буйынса – поезд ҡуҙғалыуға тиклем 58 тәүлек ҡалғандан алып һәм дүрт көн ҡалғанға тиклем. Хеҙмәттәр Калининградҡа һәм Калининград өлкәһенә барған поездарға ҡағылмай.
Клиент Рәсәйҙең теләһе ҡайһы нөктәһенән шылтыратып операторға сәфәр маршрутын һәм паспортының мәғлүмәттәрен әйтә ала. Билетты резервта ҡалдырғандан һуң тәүлек эсендә «Федераль пассажирҙар компанияһы» асыҡ акционерҙар йәмғиәтенең теләһе ҡайһы кассаһында йыйым иҫәбе менән билетҡа түләргә һәм бланкта йөрөү документын алырға тейеш. Билетты ҡул аҡса йәки банк картаһы менән түләп була.


text:
Төбәктең күп балалы әсәләре лайыҡлы наградалар алдыФото: Олег Яровиков
Төбәктең күп балалы әсәләре лайыҡлы наградалар алды
Төбәктең күп балалы әсәләре лайыҡлы наградалар алдыФото: Олег Яровиков
Тағы ла 58 ҡатын «Әсәлек даны» миҙалы эйәһе булды. Республика наградаһын, биш һәм унан да күберәк бала табыусы һәм тәрбиәләүсе, күп балалы әсәләргә БР Хөкүмәте Премьер-министры урынбаҫары Лилиә Ғүмәрова тапшырҙы. Әлеге тантана – иҫәп буйынса 110-сы, ә миҙалдар инде 6351 ҡатынға тапшырылған.
— Һис шикһеҙ, ғаилә, әсәлек, балалыҡ өҫтөнлөгө Башҡортостан Республикаһы социаль сәйәсәтенең төп йүнәлеше булып ҡала, — тип билдәләне вице-премьер. — Һәм, был йүнәлешкә ярҙам өсөн бүленгән финанс средстволарҙың һәм әхләҡи ресурстарҙың байтаҡ иҫәбенә ҡарамаҫтан, беҙгә хәл итергә кәрәк мәсьәләләр ҡала әле.
Лилиә Ғүмәрова әйтеүенсә, күп балалы ғаиләләргә ярҙам итергә кәрәк. Үҙ ваҡытындағы ярҙам булышлығында күп кенә проблемаларҙан ҡотолоп булыр ине, тип иҫәпләй вице-премьер.
Әлбиттә, бөгөн Лилиә Ғүмәрова наградалар тапшырған күп балалы әсәләр араһында, хужабикәләр байтаҡ ҡына, быға аптырарлыҡ та түгел: балалар уларҙың бөтә ваҡытын ала. Өйҙән тыш эшләгән ҡатындарҙың күптәре, йомшаҡлыҡ, мәрхәмәтлелек, кешелеклелек талап иткән һөнәр һайлаған – балалар баҡсаһы тәрбиәсеһе, педагог-психолог, санитарка, һауынсы, почта таратыусы, ауыл Мәҙәниәт йорто хеҙмәткәре
Барыһы өсөн наградлау тантанаһы ҙур ваҡиғаға әйләнде.


text:
Лантаноидтар
Лантаноидтар — Д. И. Менделеев периодик системаһының III төркөмөнә ҡараған 14 химик элементтан торған ғаилә[1].
Металдар көмөштәй аҡ төҫтә; празеодим, неодим һарғылт төҫмөрлө. Һығылмалылар, электр тогын үткәрәләр, механик юл менән еңел эшкәртеләләр. Һыу менән, тоҙ, көкөрт, азот кислоталары менән реакцияға инәләр. Еңел лантаноидтар — һауала бүлмә температураһында, ауырҙары 180—200°С тиклем йылытҡанда окисланалар. Интерметаллидтар, комплекслы берләшмәләр һ.б. барлыҡҡа килтерәләр.
Лантан, скандий һәм иттрий менән берлектә ерҙә һирәк элементтар төркөмөн барлыҡҡа килтерәләр.
Еңел лантаноидтар[үҙгәртергә | вики-тексты үҙгәртергә]
Ауыр лантаноидтар[үҙгәртергә | вики-тексты үҙгәртергә]
Шулай уҡ ҡара[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ О периодическом законе и таблице (урыҫ.). Тәүге сығанаҡтан архивланған 24 август 2011. 16 июль 2010 тикшерелгән.
Һылтанмалар[үҙгәртергә | вики-тексты үҙгәртергә]
- Статистические данные и информация по редкоземельным элементам от USGS
- Лантаноиды
- Лантаноиды: статья в БСЭ


text:
Рөстәм Хәмитов Питирим Сорокин исемендәге көмөш миҙал менән бүләкләнде
Башҡортостан Президенты Рөстәм Хәмитовҡа «Фәнде үҫтереүгә индергән өлөшө өсөн» Питирим Сорокин исемендәге почетлы көмөш миҙал бирелде, тип хәбәр иттеләр «Башинформ» агентлығына Башҡортостан Республикаһының РФ Президенты ҡарамағындағы Тулы хоҡуҡлы вәкиллегенән. Һуңғы арала Рәсәйҙең социаль өлкәһенә һәм йәмғиәт тормошона ҙур өлөш индергән бер төркөм ғалимдар, сәйәсмәндәр, йәмәғәт эшмәкәрҙәре IV «Йәмғиәт менән фән ярҙамында идара итеү системаһында социология» Бөтә Рәсәй социология конгресында билдәләнде.
Был оло фәнни ваҡиға Мәскәүҙә, Союздар Йортоноң Колонналы залында, үтте. Унда Рәсәйҙең алдынғы фән һәм мәғариф учреждениелары, Рәсәйҙең һәм сит илдәрҙең күренекле ғалимдары, дәүләт хеҙмәткәрҙәре һәм йәш белгестәре ҡатнашты.
Форум сиктәрендә Рәсәй йәмғиәтенең социаль структураһына, мәҙәниәт, фән, сәйәсәт, дин, мәғариф, хеҙмәт, идара итеү, һаулыҡ, балалыҡ социологияһына һәм фәнни резонансҡа ғына түгел, киң ижтимағи әһәмиәткә эйә булған башҡа төрлө темаларға – социологик белем өлкәләренә бәйле төрлө мәсьәләләрҙе өйрәнеү буйынса ултырыштар һәм ғилми секциялар үтте.
Конгреста илдең күренекле ғалимдары һәм сәйәсмәндәре, атап әйткәндә, Федерация Советы спикеры Валентина Матвиенко, академиктар Рәсәй фәндәр академияһының Социаль-сәйәси тикшеренеүҙәр институты директоры Геннадий Осипов, Мәскәү дәүләт университеты ректоры Виктор Садовничий, Рәсәй фәндәр академияһының Социология институты директоры Михаил Горшков сығыш яһаны.
Конгрестың төп ойоштороусыһы — Рәсәй фәндәр академияһы Социаль-сәйәси тикшеренеүҙәр институтының Социология институты Рәсәй йәмғиәте тормошона һәм социаль өлкәһенә иң ҙур өлөш индергән ғалимдар, сәйәсмәндәр, йәмәғәт эшмәкәрҙәрен билдәләне.
«Һеҙ үҙегеҙҙең көндәлек эшмәкәрлегегеҙҙә социаль көсөргәнешлеккә, сәйәси тотороҡһоҙлоҡҡа һәм хәҙерге замандағы геосәйәси янауҙарға ҡаршы көрәштә дәүләт, йәмғиәт һәм фәндең көсөн туплауға, Башҡортостан Республикаһында үткәрелгән ысынбарлыҡтағы дәүләт сәйәсәтен әҙерләүгә социологтарҙы йәлеп итеүгә булышлыҡ итәһегеҙ», — тиелә Конгресты ойоштороу комитетының республика башлығына ебәрелгән хатында.


text:
2015 йылғы диспансеризация һөҙөмтәләре буйынса төбәктә 190 мең самаһы кеше сәләмәт тип табылған Фото: Олег Яровиков
2015 йылғы диспансеризация һөҙөмтәләре буйынса төбәктә 190 мең самаһы кеше сәләмәт тип табылған
2015 йылғы диспансеризация һөҙөмтәләре буйынса төбәктә 190 мең самаһы кеше сәләмәт тип табылған Фото: Олег Яровиков
ӨФӨ, 2016 йыл, 22 ғинуар. /«Башинформ» мәғлүмәт агентлығы, Эльмира Сабирова/.
2015 йылда уҙғарылған диспансеризация һөҙөмтәләре буйынса, Башҡортостанда йәшәүсе 189 836 кеше сәләмәт тип табылған. Уның тәүге этабында 714 300 кеше ҡатнашҡан, тип хәбәр иттеләр республика Һаулыҡ һаҡлау министрлығының матбуғат хеҙмәтендә.
Табиптарҙың һүҙҙәренсә, диспансеризация үтеү күҙәтеү йәки махсус медицина ярҙамын күрһәтеүҙе талап иткән сирҙәрҙе асыҡларға мөмкинлек бирә. Былтыр диспансеризация республика халҡының йышыраҡ ҡан әйләнеше системаһы ауырыуҙарынан яфаланыуын күрһәтте (31,1 процент), икенсе урында — эндокрин (26,3), өсөнсөлә — бәүел-енес системаһы ауырыуҙары (9,7).
Социаль әһәмиәтле сирҙәрҙән 536 яман шеш, 1805 шәкәр диабеты, 6151 йөрәк ишемияһы осрағы теркәлгән.
Халыҡҡа диспансеризация үткәреүҙә 89 медицина учреждениеһы ҡатнашҡан. Диспансеризация өсөн мобиль медицина бригадаларын ҡулланып 42 850 кеше тикшерелгән.
2019 835 кеше диспансеризацияның икенсе этабына ебәрелгән.


text:
Рөстәм Хәмитов федераль һәм республика киң мәғлүмәт саралары вәкилдәре менән осраштыФото: Андрей Старостин
Рөстәм Хәмитов федераль һәм республика киң мәғлүмәт саралары вәкилдәре менән осрашты
Рөстәм Хәмитов федераль һәм республика киң мәғлүмәт саралары вәкилдәре менән осраштыФото: Андрей Старостин
Бөгөн Республика Йортонда Башҡортостан Республикаһы Президенты вазифаһын башҡарыусы Рөстәм Хәмитов федераль һәм республика киң мәғлүмәт саралары етәкселәре менән осрашты. Унда РФ Президентының Волга буйы федераль округындағы Тулы хоҡуҡлы вәкиле Григорий Рапота, Башҡортостан Республикаһы буйынса Баш федераль инспектор Петр Капишников ҡатнашты.
Баш мөхәррирҙәргә мөрәжәғәт итеп, Рөстәм Хәмитов үҙенең асыҡ кеше булыуын, киң мәғлүмәт сараларының ролен яҡшы аңлауын, шуға күрә уның өсөн матбуғат менән аралашыу, ниндәй генә вазифа биләһә лә, эшендә мотлаҡ шарт, төп өҫтөнлөктәрҙең береһе булыуын билдәләне.
БР Президенты вазифаһын ваҡытлыса башҡарыусы, Башҡортостан уның өсөн – тыуған йорт, бында ул оҙаҡ йылдар төрлө вазифаларҙа эшләүе, һуңынан Мәскәүҙә оҙайлы командировкала булыуы, һәм бына ҡайтанан тыуған йортона әйләнеп ҡайтыуы һәм бында үҙен бик уңайлы тойоуы хаҡында айырып билдәләне. Киң мәғлүмәт саралары вәкилдәренең, Башҡортостандың беренсе Президенты Мортаза Рәхимовтың ҙур тәжрибәһе талап ителәсәкме, тигән һорауына Рөстәм Хәмитов шулай тип яуап бирҙе:
— Мортаза Ғөбәйҙулла улы республиканан бер ҡайҙа ла китмәй, ул бында ҡала, һәм уның аҡыллы сәйәсмән, ҙур етәксе булараҡ баһалап бөткөһөҙ тәжрибәһе мотлаҡ талап ителәсәк. Беҙ уның менән 20 йыл таныш, һәм беҙҙең бер ниндәй ҙә антагонистик ҡаршылыҡтарыбыҙ юҡ.
Рөстәм Хәмитов мөхәррирҙәр менән яҡын араға пландары, беренсе сиратта ниндәй мәсьәләләрҙе хәл итергә кәрәклеге хаҡында үҙ фекерҙәре менән уртаҡлашты һәм киң мәғлүмәт саралары уға бында кәрәкле ярҙам күрһәтеренә ышаныс белдерҙе.